HRVATSKO KNJIŽNIČARSKO DRUŠTVO

CROATIAN LIBRARY ASSOCIATION



**Stručni odbor (2014.- 2016.)**

Hrvatske bratske zajednice 4

10000 Zagreb

ZAPISNIK sa 6. sjednice Stručnog odbora HKD-a

Šesta sjednica Stručnog odbora HKD-a održana je 12. studenoga 2015. u Uredu Hrvatskoga knjižničarskog društva. Sjednica je trajala od 11.00 do 14.00 sati.

**Prisutni:**

1. **Marijana Mišetić** *(predsjednica Stručnog odbora i predsjednica Komisije za visokoškolske knjižnice*)
2. **Danijela Živković** *(predsjednica Komisije za knjižničarsko nazivlje i zamjena predsjednice Komisije za autorsko pravo i otvoreni pristup)*
3. **Tamara Marija Seme** *(predsjednica Komisije za medicinske knjižnice i zamjena predsjednice Komisije za bolničke knjižnice )*
4. **Vesna Golubović** *(predsjednica Komisije za nabavu knjižnične građe i međuknjižničnu posudbu)*
5. **Vesna Špac** *(predsjednica Komisije za tehničke knjižnice)*
6. **Zrinka Udiljak Bugarinovski** *( zamjena predsjednice Komisije za upravljanje)*
7. **Alka Stropnik** *(predsjednica Komisije za knjižnične usluge za djecu i mladež)*
8. **Ivan Kraljević** *(predsjednik Radne grupa za Zelene knjižnice)*
9. **Branka Purgarić Kužić** *(predsjednica Komisije za klasifikaciju i predmetno označivanje)*
10. **Aleksandra Čar** *(predsjednica Komisije za državne informacije i službene publikacije)*
11. **Sonja Pigac Ljubi** *(predsjednica Radne grupa za serijske publikacije)*
12. **Lorenka Bučević-Sanvincenti** *(predsjednica Komisije za čitanje)*
13. **Tamara Krajna** *(predsjednica Nadzornog odbora)*
14. **Darija Ćaleta** *(predsjednica Komisije za muzejske i galerijske knjižnice)*
15. **Vedrana Juričić** *(zamjena predsjednice Komisije za glazbene knjižnice i zbirke)*
16. **Dragica Krstić** *( zamjena predsjednice Komisije za zaštitu knjižnične građe)*
17. **Marina Mihalić** *(predsjednica Komisije za statistiku i pokazatelje uspješnosti u knjižnicama)*
18. **Željka Miščin** *(zamjena predsjednice Komisije za knj. usluge za osobe s pos. potrebama)*
19. **Đurđica Pugelnik** *(zamjena predsjednice Komisije za pokretne knjižnice)*
20. **Katarina Todorcev Hlača *(****Radna grupa za manjinske knjižnice)*
21. **Frida Bišćan** *(predsjednica Komisije za izgradnju i opremu knjižnica)*
22. **Davorka Pšenica** *(predsjednica Komisije za slobodan pristup informacijama i slobodu izražavanja)*
23. **Tomislav Silić** *(predsjednik Komisije za informacijske tehnologije)*
24. **Vikica Semenski** *(zamjena predsjednice Komisije za katalogizaciju)*
25. **Lobel Machala** *(urednik HKD izdanja, predsjednik Radne grupe za audiovizualnu građu)*
26. **Dijana Machala** *(predsjednica Komisije za obrazovanje i stalno stručno usavršavanje)*
27. **Dragutin Nemec** *(predsjednik Komisije za pravne i srodne knjižnice)*

Sjednica Stručnog odbora hitno je sazvana zbog sjednice Glavnog odbora dogovorene za 16. studenoga o.g. za koju bi trebalo pripremiti Izvješće o stručnom radu sekcija, komisija, radnih grupa i gl. urednika HKD-a u 2015. godini, te Plan rada sekcija, komisija i radnih grupa i gl. urednika HKD-a u 2016. godini. Svi predsjednici zamoljeni su da e-mailom pošalju izvještaje i planove.

**Dnevni red :**

1. Usvajanje Dnevnog reda
2. Usvajanje Zapisnika s 5. sjednice Stručnog odbora HKD-a
3. Digitalizacija „Vjesnika bibliotekara Hrvatske“
4. Izvješće o stručnom radu sekcija, komisija, radnih grupa i gl. urednika HKD-a u 2015. godini
5. Plan rada sekcija, komisija, radnih grupa i gl. urednika HKD-a u 2016. godini
6. Rasprava o temi redovne Skupštine HKD-a u listopadu 2016. godine
7. Razno

**Ad 1. Usvajanje dnevnog reda**

Dnevni red je jednoglasno usvojen.

**Ad 2. Usvajanje Zapisnika s 5. sjednice Stručnog odbora HKD-a**

D. Machala je iznijela primjedbu da zapisnik sa 5. sjednice Stručnog odbora HKD-a koji je bio u prilogu poziva na 6. sjednicu SO nije cjelovit, te zatražila da se zapisnik dopuni zahtjevom kojeg je Komisija za obrazovanje i stalno stručno usavršavanje uputila Stručnom odboru 30.9.2015. vezano uz izmjene teksta Nacrta strategije hrvatskoga knjižničarstva 2016.-2020.

M. Mišetić smatra da bi se u prilogu Nacrta strategije hrvatskog knjižničarstva 2016.-2020. trebalo navesti sve pisane prijedloge koje je HKD dobio, bez obzira da li su prihvaćeni, kao i dvije finalne verzije, poslane članovima SO 29.9.2015.

Zapisnik je usvojen.

**Ad 3. Digitalizacija „Vjesnika bibliotekara Hrvatske“**

D. Živković je iznijela da se radi o volonterskom projektu u kojem u jednom dijelu svoje obvezatne prakse sudjeluju studenti bibliotekarstva Filozofskog fakulteta Sveučilišta u Zagrebu. Oni su digitalizirali stare brojeve VBH tijekom posljednje dvije školske godine. U provođenju projekta surađuju članovi HKD-a: dr. sc. Dijana Machala, mentorica praktikanata u NSK, zatim glavna urednica VBH mr. Jelica Leščić, voditeljica projekta digitalizacije u NSK Sofija Klarin, njezina suradnica Matilda Hraste, te prof. dr. Daniela Živković, voditeljica prakse u knjižnicama studenata bibliotekarstva na Filozofskom fakultetu u Zagrebu.

Do sada su digitalizirani svi brojevi VBH za razdoblje od 1950.-1982., te još preostaje digitalizirati daljnjih dvadeset godina. U sklopu projekta razmatrana su i autorsko-pravna pitanja obzirom da bi autori trebali dati odobrenja za ponovno objavljivanje svog djela sada u digitalnom obliku.

Obzirom da postoji obaveza dobivanja suglasnosti autora za objavljivanje u digitalnom obliku Komisija za autorsko pravo sročila je izjavu koja bi olakšala taj postupak :

*„U skladu sa Zakonom o autorskom pravu i srodnim pravima dopušteno je korištenje digitaliziranih radova za privatno korištenje kao i za drugo vlastito korištenje, koje nema izravno ili neizravno komercijalnu svrhu i nije namijenjeno ili pristupačno javnosti.*

*Sva prava na sadržaj digitaliziranih brojeva Vjesnika bibliotekara Hrvatske pridržava Hrvatsko knjižničarsko društvo. Društvo je spremno povući rad u slučaju da nositelj autorskog prava nije suglasan s objavljivanjem u digitalnom obliku.“*

T. Krajna, predsjednica Nadzornog odbora, predložila je da Stručni odbor od Glavnog odbora po hitnom postupku zatraži postavljanje navedenih digitaliziranih godišta VBH na portal znanstvenih časopisa Republike Hrvatske *Hrčak*. Sa navedenim prijedlogom složili su se svi prisutni članovi SO.

**Ad 4. Izvješće o stručnom radu sekcija, komisija, radnih grupa i gl. urednika HKD-a u 2015.godini i**

**Ad 5. Plan rada sekcija, komisija, radnih grupa i gl. urednika HKD-a u 2016. godini**

Na zahtjev M. Mišetić, predsjednice Stručnog odbora, svi prisutni predsjednici i zamjenici iznijeli su kratke osvrte na svoja izvješća o realiziranim točkama programa stručnog rada u 2015. godini.

Sva izvješća su jednoglasno prihvaćena.

M. Mišetić zamolila je sve predsjednike, koji to još nisu učinili, da što prije pošalju svoja izvješća u elektroničkom obliku na adresu ureda HKD-a i stručne tajnice HKD-a.

*Izvješće o radu Stručnog odbora Hrvatskoga knjižničarskog društva u razdoblju od 15. listopada 2015. godine do 16. studenoga 2015. godine* s izvješćima o radu u 2015. godini i planovima aktivnosti za 2016. godinu priloženo je na kraju ovoga zapisnika.

**Ad 6. Rasprava o temi redovne Skupštine HKD-a u listopadu 2016. godine**

Tijekom izlaganja izvješća o radu stručnih tijela HKD-a u 2015. godini i planova aktivnosti za 2016. godinu predlagane su i teme za redovnu skupštinu HKD-a koja će se održati u listopadu 2016. godine. Temeljem rasprave, Stručni odbor predlaže Glavnom odboru niže navedene teme predstojeće Skupštine HKD-a:

Glavna tema: Knjižnica : fizički, virtualni i pravni prostor za usluge i korisnike

Podteme: 1. Od hibridne prema digitalnoj knjižnici

2. Knjižnica kao prostor i zelena knjižnica

3. Pokazatelji za vrednovanje knjižnica

4. Odnos knjižnica i osnivača

Zapisnik sastavila :

Tamara Marija Seme, predsjednica Komisije za medicinske knjižnice

24. studenoga 2015.

### Izvješće o radu Stručnog odbora Hrvatskoga knjižničarskog društva **u razdoblju od 15. listopada 2014. godine do 16. studenoga 2015. godine**

Stručni Odbor Hrvatskoga knjižničarskog društva djeluje kroz sekcije, komisije i radne grupe. Tijekom izvještajnog razdoblja, Stručni je odbor održao 6 sjednica, na kojima se raspravljalo o aktivnostima sekcija, komisija, radnih grupa te uredništava Hrvatskoga knjižničarskog društva, koji su radili prema planovima i programima izloženima i prihvaćenima na 2. sjednici Stručnoga odbora održanoj 30. siječnja 2015. godine. Zapisnik sjednice Stručnog odbora s planovima i programima dostupan je na mrežnim stranicama HKD-a (<http://www.hkdrustvo.hr/datoteke/1797>).

Tijekom izvještajnom razdoblja Stručni odbor bavio se sljedećim temama:

* *Statutom HKD-a*
* suglasnošću za drugi mandat predstavnika HKD-a u stručnim tijelima IFLA-e
* predlaganjem kandidata za Upravni odbor IFLA-e i predsjednika IFLA-e
* provođenjem natječaja za dodjelu priznanja „Knjižnica godine“
* programima rada za 2016. godinu za koje se traži sufinanciranje putem natječaja Ministarstva kulture Republike Hrvatske
* ažuriranjem *Strateškog plana HKD-a*
* *Strategijom hrvatskoga knjižničarstva 2016.-2020.*
* pripremama za organizaciju izborne skupštine HKD-a u listopadu 2016. godine

te drugim redovitim poslovima.

Vezano uz teme izrade novoga *Statuta HKD-a* te *Strategije hrvatskoga knjižničarstva 2016.-2020.*, Stručni je odbor održao tri sjednice i održao dvije javne rasprave. Temeljem provedenih javnih rasprava mjerodavnim tijelima (Skupštini HKD-a odnosno Hrvatskom knjižničnom vijeću) upućeni su prijedlozi izmjena i dopuna tih dokumenata.

Tijekom izvještajnog razdoblja članovi Stručnoga odbora posebice su sudjelovali u organizaciji stručnih skupova planiranih za 2015. godinu, koji su svi održani prema planu, o čemu se više informacija može pronaći na mrežnim stranicama HKD-a, u izvješćima podnesenima mjerodavnim tijelima te u publikacijama HKD-a.

#### Ustroj Stručnog odbora

##### Sekcija za bibliografsku kontrolu

**Sekcija za bibliografsku kontrolu** djelovala je kroz dvije komisije:

**Komisija za katalogizaciju** (predsjednica Vesna Hodak);

**Komisija za klasifikaciju i predmetno označivanje** (predsjednica Branka Purgarić-Kužić).

##### Sekcija za narodne knjižnice

**Sekcija za narodne knjižnice** djelovala je kroz pet komisija te radnu grupu:

**Komisija za čitanje**(predsjednica Lorenka Bučević-Sanvincenti);

**Komisija za knjižnične usluge za djecu i mladež**(predsjednica Alka Stropnik);

**Komisija za knjižnične usluge za osobe s posebnim potrebama** (predsjednica Amelija Žulj);

**Komisija za narodne knjižnice** (predsjednica Ivančica Đukec Kero, u z. Ljiljana Sabljak);

**Komisija za pokretne knjižnice** (predsjednica Iva Pezer);

**Radna grupa za manjinske knjižnice** (predsjednica Katarina Todorcev Hlača).

##### Sekcija za obrazovanje i istraživanje

**Sekcija za obrazovanje i istraživanje** djelovala je kroz tri komisije te radnu grupu:

**Komisija za knjižničarsko nazivlje**(predsjednica Daniela Živković);

**Komisija za obrazovanje i stalno stručno usavršavanje** (predsjednica Dijana Machala);

**Komisija za slobodan pristup informacijama i slobodu izražavanja** (predsjednica Davorka Pšenica);

**Radna grupa za autorsko pravo i otvoreni pristup** (predsjednica Aleksandra Horvat).

##### Sekcija za školske knjižnice

**Sekcija za školske knjižnice** djelovala je kroz dvije komisije:

**Komisija za osnovnoškolske knjižnice** (predsjednica Danica Pelko);

**Komisija za srednjoškolske knjižnice** (predsjednik Josip Strija).

##### Sekcija za upravljanje i tehnologiju

**Sekcija za upravljanje i tehnologiju** djelovala je kroz šest komisija te radnu grupu:

**Komisija za informacijske tehnologije** (predsjednik Tomislav Silić);

**Komisija za izgradnju i opremu knjižnica** (predsjednica Frida Bišćan);

**Komisija za statistiku i pokazatelje uspješnosti u knjižnicama** (predsjednica Marina Mihalić);

**Komisija za upravljanje**(predsjednica Lea Lazzarich);

**Komisija za zaštitu knjižnične građe** (predsjednica Maja Krtalić);

**Komisija za javno zagovaranje**(predsjednica Edita Bačić);

**Radna grupa za zelene knjižnice** (predsjednik Ivan Kraljević).

##### Sekcija za visokoškolske i specijalne knjižnice

**Sekcija za visokoškolske i specijalne knjižnice** djelovala je kroz osam komisija:

**Komisija za visokoškolske knjižnice** (predsjednica Marijana Mišetić);

**Komisija za državne informacije i službene publikacije** (predsjednica Aleksandra Čar);

**Komisija za glazbene knjižnice i zbirke** (predsjednica Sanja Vukasović-Rogač);

**Komisija za medicinske knjižnice** (predsjednica Tamara Marija Seme);

**Komisija za muzejske i galerijske knjižnice** (predsjednica Darija Ćaleta);

**Komisija za tehničke knjižnice** (predsjednica Vesna Špac);

**Komisija za bolničke knjižnice** (predsjednica Danica Crnobrnja);

**Komisija za pravne i srodne knjižnice** (predsjednik Dragutin Nemec).

##### Sekcija za zbirke i službe

**Sekcija za zbirke i službe** djelovala je kroz dvije komisije i dvije radne grupe:

**Komisija za nabavu knjižnične građe i međuknjižničnu posudbu** (predsjednica Vesna Golubović);

**Komisija za zavičajne zbirke**(predsjednica Ljiljana Krpeljević);

**Radna grupa za audiovizualnu građu i multimediju** (predsjednik Lobel Machala);

**Radna grupa za serijske publikacije** (predsjednica Sonja Pigac Ljubi).

#### Sjednice Stručnog odbora u izvještajnom razdoblju

U izvještajnom razdoblju održano je šest sjednica Stručnog odbora.

Zapisnici svih sjednica dostupni su na mrežnim stranicama Hrvatskoga knjižničarskog društva (<http://www.hkdrustvo.hr/hr/dokumenti/kategorija/zapisnici_strucnog_odbora_2014/>).

##### Prva, konstituirajuća sjednica Stručnog odbora

Prva, konstituirajuća sjednica Stručnog odbora održana je 15. listopada 2014. godine u Splitu. Predsjednici sekcija, komisija i radnih grupa izjasnili su se o budućim članovima i novom sastavu stručnih tijela.

Predsjednica Sekcije za školske knjižnice i predsjednica Komisije za osnovnoškolske knjižnice Danica Pelko predložila je Marijanu Mišetić za predsjednicu Stručnog odbora HKD-a u mandatnom razdoblju 2014.-2016. Marijana Mišetić predložila je Ljiljanu Krpeljević za svoju zamjenicu. Oba su prijedloga prihvaćena.

##### Druga sjednica Stručnog odbora

Druga sjednica Stručnog odbora održana je 30. siječnja 2015. godine u uredu HKD-a u Zagrebu. Dnevni je red uključivao izvješća predsjednika komisija i radnih grupa te urednika (koja su se odnosila na stručno djelovanje od 39. skupštine HKD-a, Split, 16. listopada 2014. do 31. prosinca 2014. godine); planiranje programa rada sekcija, komisija i radnih grupa te uredništava za 2015. godinu; planiranje izrade novog *Statuta HKD-a*; davanje suglasnosti za drugi mandat članova HKD-a u stručnim tijelima IFLA-e; raspisivanje javnog poziva za predlaganje kandidata za dodjelu priznanja „Knjižnica godine“.

Predsjednici stručnih tijela HKD-a zamoljeni su da ažuriraju podatke o svojim članovima, programima i aktivnostima na mrežnim stranicama HKD-a, a obaviješteni su i o novom sastavu Hrvatskoga knjižničnog vijeća.

##### Treća sjednica Stručnog odbora

Treća sjednica Stručnog odbora održavala se elektroničkim putem od 3. do 7. lipnja 2015. godine. Sjednica je sazvana kako bi se imenovala zamjena člana Povjerenstva za dodjelu priznanja „Knjižnica godine“.

##### Četvrta sjednica Stručnog odbora

Četvrta sjednica Stručnog odbora održana je 16. lipnja 2015. godine u uredu HKD-a u Zagrebu.

Najveći dio sjednice bio je posvećen javnoj raspravi o prijedlogu novoga *Statuta HKD-a*, koji je izradila radna grupa za izmjenu *Statuta HKD-a*.

Također, na sjednici je ponovno pokrenut rad Komisije za zaštitu knjižnične građe, i za njezinu je predsjednicu predložena Jablanka Sršen.

Članovi Stručnog odbora prihvatili su molbu Komisije za informacijske tehnologije i odobrili provođenje elektroničkog anketnog istraživanja na mrežnim stranicama HKD-a pod nazivom *Održivi razvoj i informacijska tehnologija u narodnim knjižnicama*.

Nadalje, načelno je prihvaćen djelomični plan rada HKD-a za 2016. godinu (redovna i programska djelatnost HKD-a) kako bi Hrvatsko knjižničarsko društvo moglo konkurirati za financijsku potporu na natječajima Ministarstva kulture Republike Hrvatske.

Na sjednici je donesen zaključak o potrebi upućivanja javnog poziva regionalnim društvima za organizaciju izborne skupštine HKD-a u 2016. godini.

##### Peta sjednica Stručnog odbora

Peta sjednica Stručnog odbora održana je kao javna rasprava članova Stručnog odbora i ostalih zainteresiranih članova HKD-a o *Nacrtu Strategije hrvatskog knjižničarstva 2016.-2020.*, temeljem savjetovanja sa zainteresiranom javnošću koje je pokrenulo Ministarstvo kulture Republike Hrvatske i koje je trajalo od 1. rujna 2015. do 1. listopada 2015. godine.

Sjednica je održana u uredu HKD-a u Zagrebu u dva termina: 23. i 28. rujna 2015. godine. Tijekom sjednice izložen je niz primjedaba, prijedloga i izmjena koji su se odnosili kako na polazišta, tako i na sam ustroj teksta *Nacrta Strategije hrvatskog knjižničarstva 2016.-2020.*, te na SWOT analizu temeljem koje je *Nacrt Strategije* sastavljen. Predložene su izmjene dijelova teksta koji su definirali narodne, školske, visokoškolske i specijalne knjižnice, dopunjeni su strateški ciljevi, te mjere njihove uspostave. Velik dio primjedbi odnosio se na zastarjelost podataka temeljem kojih je *Nacrt Strategije* izrađen.

Temeljem provedene rasprave izrađena su dva dokumenta: *Komentari na predloženi tekst* te *Izmijenjeni tekst*, koji su 29. rujna 2015. godine elektroničkom poštom poslani na znanje svim članovima Stručnog odbora te proslijeđeni Hrvatskom knjižničnom vijeću pri Ministarstvu kulture Republike Hrvatske.

##### Šesta sjednica Stručnog odbora

Šesta sjednica Stručnog odbora održana je 12. studenoga 2015. godine u uredu HKD-a u Zagrebu, kako bi se podnijela izvješća o stručnom radu sekcija, komisija i radnih grupa te uredništava HKD-a u 2015. godini te izložio plan njihova rada za 2016. godinu, sve za potrebe održavanja redovne skupštine HKD-a, koja se, prema čl. 28. novog *Statuta HKD-a*, mora održavati svake kalendarske godine.

Također, na sjednici je provedena rasprava o prijedlogu teme Izborne Skupštine HKD-a koja će se održati u listopadu 2016. godine, te je odlučeno da će glavna tema Skupštine biti *Knjižnice: fizički, virtualni i pravni prostor za usluge i korisnike*. Predložene su podteme: *Od hibridne prema digitalnoj knjižnici*; *Knjižnice kao prostor i zelena knjižnica*; *Pokazatelji za vrednovanje knjižnica*; *Odnos knjižnica i osnivača*.

Svim članovima stručnih tijela Hrvatskoga knjižničarskog društva, zahvaljujem na suradnji tijekom izvještajnog razdoblja.

*Marijana Mišetić*

*Predsjednica Stručnog odbora Hrvatskoga knjižničarskog društva*

# Sekcije, komisije i radne grupe te uredništava HKD-a

## Izvješća o radu u 2015. godini

## Planovi aktivnosti za 2016. godinu

#### Sekcija za bibliografsku kontrolu Komisija za katalogizaciju (predsjednica Vesna Hodak)

##### Izvješće o radu u 2015. godini

*Redoviti programi*

* rad u radnim grupama koje su oformljene u okviru Komisije za katalogizaciju: Radna grupa za pristupnice (predsjednica Diana Polanski) i Radna grupa za kataložni opis (predsjednica Vesna Hodak, zamjenica predsjednice dr. sc. Ana Barbarić)
* sudjelovanje članova na projektu *Izrada, objavljivanje i održavanje nacionalnog pravilnika za katalogizaciju* (rad u Stručnom odboru za izradu novog nacionalnog kataložnog pravilnika i rad u radnim grupama Komisije za katalogizaciju)
* analiza objedinjenog ISBD-a i njegova usporedba s PPIAK-om i specijaliziranim međunarodnim standardima za obradu pojedinih vrsta građe
* izrađene objedinjene tablice za skupine 0-8 objedinjenog ISBD-a za sve vrste građe
* ažuriranje i održavanje mrežnih stranica Komisije za katalogizaciju
* istraživanje i praćenje objedinjenog standarda ISBD-a, formata UNIMARC i MARC 21, nacionalnog pravilnika, smjernica, konceptualnih modela FRBR/FRAD/FRBR-LRM, standarda RDA i prakse s područja katalogizacije
* praćenje aktivnosti IFLA-ine Sekcije za katalogizaciju
* praćenje novih inicijativa i standarda u međunarodnoj kataložnoj zajednici
* suradnja s drugim komisijama i stručnim tijelima HKD-a
* promoviranje rada Komisije za katalogizaciju
* pružanje stručne pomoći katalogizatorima
* poticanje suradnje knjižnica na području katalogizacije

*Posebni programi*

* predloženi postupci opisa knjižnične građe (jednorazinski)
* predloženo postupanje s kraticama u kataložnom opisu
* predloženo za kataložni opis kod kojeg je cijela jedinica izvor podataka
* predložena kataložna obrada doktorskih disertacija u tiskanom obliku
* suradnja u organizaciji rada na nacionalnim kataložnim pravilima s Hrvatskim zavodom za knjižničarstvo (NSK), Hrvatskim knjžničarskim društvom i akademskom zajednicom (Odsjek za informacijske i komunikacijske znanosti Filozofskog fakulteta Sveučilišta u Zagrebu; Odsjek za informacijske znanosti Filozofskog fakulteta Sveučilišta J.J. Strossmayer u Osijeku; Odsjek za informacijske znanosti Sveučilišta u Zadru)

*Radovi i izrađeni dokumenti*

* + izrađeneuputeza rad u bibliografskom formatu MARC 21 *„Doktorske disertacije u tiskanom obliku“*
  + objavljena Usporedna analiza elemenata podataka i odredbi objedinjenog izdanja *ISBD: Međunarodni standardni bibliografski opis* s propisima *Pravilnika i priručnika za izradbu abecednih kataloga, Dio 2: Kataložni opis* Eve Verona. Verzija 1.0
  + dokument o postupcima opisa (jednorazinski)
  + dokument o postupanju s kraticama u kataložnom opisu
  + dokument o prijedlogu kataložnog opisa kod kojeg je cijela jedinica izvor podataka
  + rad na tematskom broju VBH-a *Formalna obrada knjižnične građe u svjetlu nadolazećih promjena*

*Edukacija*

* članovi Komisije su održavali tečajeve/predavanja/radionice u sklopu CSSU-a

*Skupovi, savjetovanja*

* 14. dani specijalnih i visokoškolskih knjižnica, Lovran, 13.05. - 16.05.2015. – izlaganje projekta *Izrada, objavljivanje i održavanje nacionalnog pravilnika za katalogizaciju*
* 19. seminar Arhivi, knjižnice, muzeji, Rovinj, 25.-27. 11. 2015. - izlaganje projekta *Izrada, objavljivanje i održavanje nacionalnog pravilnika za katalogizaciju*

*Programski, organizacijski, stručni odbori*

* 1. Članstvo u Programskom odboru 19. seminar Arhivi, knjižnice, muzeji 2015, Rovinj, 25.-27. 11. 2015.
  2. Članstvo u Stručnom odboru za izradu nacionalnog pravilnika za katalogizaciju

*Međunarodna sudjelovanja*

* sudjelovanje u radu Europske grupe za praćenje RDA - EURIG : The European RDA Interest Group

*Članovi Komisije za katalogizaciju 2015.*

Željka Aleksić, Znanstvena knjižnica Zadar, [zeljka.aleksic@zkzd.hr](mailto:zeljka.aleksic@zkzd.hr)

Ana Barbarić, Filozofski fakultet, Zagreb, [abarbari@ffzg.hr](mailto:abarbari@ffzg.hr) (zamjenica predsjednice)

Tanja Buzina, Nacionalna i sveučilišna knjižnica u Zagrebu, [tbuzina@nsk.hr](mailto:tbuzina@nsk.hr)

Elza Erdelji, Nacionalna i sveučilišna knjižnica u Zagrebu, [eerdelji@nsk.hr](mailto:eerdelji@nsk.hr)

Vesna Hodak, Nacionalna i sveučilišna knjižnica u Zagrebu, [vhodak@nsk.hr](mailto:vhodak@nsk.hr) (predsjednica)

Iva Kolak, Sveučilišna knjižnica Split, [iva.kolak@svkst.hr](mailto:iva.kolak@svkst.hr)

Petra Petrović, Pravni fakultet u Zagrebu, [petra.petrovic@pravo.hr](mailto:petra.petrovic@pravo.hr)

Diana Polanski, Knjižnice grada Zagreba, [diana.polanski@kgz.hr](mailto:diana.polanski@kgz.hr)

Robert Ravnić, Nacionalna i sveučilišna knjižnica u Zagrebu, [rravnic@nsk.hr](mailto:rravnic@nsk.hr)

Vikica Semenski, Knjižnice grada Zagreba, [vikica.semenski@gmail.com](mailto:vikica.semenski@gmail.com)

Tomica Vrbanc, Nacionalna i sveučilišna knjižnica u Zagrebu, [tvrbanc@nsk.hr](mailto:tvrbanc@nsk.hr)

Pridružene članice:

Sanja Heberling Dragičević, Sveučilišna knjižnica Rijeka, [shdragicevic@svkri.hr](mailto:shdragicevic@svkri.hr)

Ana Knežević Cerovski, Nacionalna i sveučilišna knjižnica u Zagrebu, [acerovski@nsk.hr](mailto:acerovski@nsk.hr)

Petra Pancirov, Nacionalna i sveučilišna knjižnica u Zagrebu, [ppancirov@nsk.hr](mailto:ppancirov@nsk.hr)

Nikolina Papić, Gradska knjižnica Rijeka, [nikolina.papic@gkri.hr](mailto:nikolina.papic@gkri.hr)

##### Plan aktivnosti za 2016. godinu

* ažuriranje i održavanje mrežnih stranica Komisije za katalogizaciju
* rad u radnim grupama koje su oformljene u okviru Komisije za katalogizaciju: Radna grupa za pristupnice (predsjednica Diana Polanski) i Radna grupa za kataložni opis (predsjednica Vesna Hodak, zamjenica predsjednice dr. sc. Ana Barbarić)
* rad na novom nacionalnom pravilniku za katalogizaciju unutar Radne grupe za pristupnice i Radne grupe za kataložni opis
* rad na novom nacionalnom pravilniku u podgrupama za opis pojedinih vrsta građe unutar Radne grupe za kataložni opis
* analiza objedinjenog ISBD-a i njegova usporedba s postojećim Pravilnikom i međunarodnim standardima za obradu pojedinih vrsta građe
* istraživanje, praćenje i primjena međunarodnih standarda (objedinjeni ISBD), formata UNIMARC i MARC 21, nacionalnog pravilnika, smjernica, konceptualnih modela FRBR/FRAD/FRBR-LRM), američkog pravilnika RDA i prakse s područja katalogizacije
* praćenje aktivnosti IFLA-ine Sekcije za katalogizaciju
* praćenje novih inicijativa i standarda u međunarodnoj kataložnoj zajednici
* praćenje i sudjelovanje u EURIG-u koji razmatra RDA
* praćenje inicijative Kongresne knjižnice Bibliographic framework
* suradnja s drugim komisijama i stručnim tijelima HKD-a
* promoviranje rada Komisije za katalogizaciju
* pružanje stručne pomoći katalogizatorima
* poticanje suradnje knjižnica (katalogizatora) na području katalogizacije
* suradnja u organizaciji rada na nacionalnim kataložnim pravilima s Hrvatskim zavodom za knjižničarstvo u NSK, Hrvatskim knjžničarskim društvom i akademskom zajednicom (Odsjek za informacijske i komunikacijske znanosti Filozofskog fakulteta Sveučilišta u Zagrebu; Odsjek za informacijske znanosti Filozofskog fakulteta Sveučilišta JJ. Strossmayer u Osijeku; Odsjek za informacijske znanosti Sveučilišta u Zadru)

*Projekti*

* sudjelovanje članova na projektu *Izrada, objavljivanje i održavanje nacionalnog pravilnika za katalogizaciju* (rad u Stručnom odboru za izradu novog nacionalnog kataložnog pravilnika i rad u radnim grupama Komisije za katalogizaciju)

*Nakladnički plan*

* objavljivanje tematskog broja VBH-a *Formalna obrada knjižnične građe u svjetlu nadolazećih promjena /* gošće urednice Ana Barbarić i Vesna Hodak
* objavljivanje prijevoda *UNIMARC A i UNIMARC B*

*Prijevodi*

* prevođenje *UNIMARC A /* prevoditelj Predrag Perožić i *UNIMARC B /* prevoditeljice Diana Polanski, Petra Petrović i Marijana Tomić

*Upute, priručnici, članci, redakcije, recenzije*

* u HKD novostima objavljivati tekstove o radu Komisije za katalogizaciju
* izrada uputa, priručnika, članaka
* redakcije i recenzije

*Edukacija*

* održavanje tečajeva/predavanja/radionica u sklopu CSSU-a

*Skupovi, savjetovanja*

* suorganizacija stručnog skupa *Knjižnice u procjepu 3*
* sudjelovanje na domaćim i međunarodnim skupovima, savjetovanjima … s tematikom iz područja katalogizacije
* sudjelovanje članova u programskim i organizacijskim odborima

#### Komisija za klasifikaciju i predmetno označivanje (predsjednica Branka Purgarić Kužić)

##### Izvješće o radu u 2015. godini

U skladu s Planom i programom Komisije za klasifikaciju i predmetno označivanje za razdoblje 2014.-2016. donesena je odluka da se započne s pripremama organizacije jednodnevnog skupa posvećenog sadržajnoj obradi ( i to jednom njenom dijelu, predmetnoj obradi). Budući da je zadnji skup u cijelosti posvećen predmetnoj obradi pod naslovom „Predmetna obrada - ishodišta i smjernice“ održan sada već davne 1997. smatrali smo da pa se u stručnoj zajednici posljednjih godina aktualizirala potreba organizacije novog skupa na kojem bi se raspravila teorijska i praktična pitanja vezana uz suvremena zbivanja u segmentu predmetne obrade baštinske građe s naglaskom na pronalaženje načina kako koristeći primjere dobre prakse u svijetu te povezivanjem stručnjaka iz različitih područja kao što su informacijske i komunikacijske znanosti te informacijske tehnologije, a i šire potaknuti njihovu što skoriju i učinkovitiju primjenu u hrvatskim knjižnicama. Skup će se odvijati u okviru dvije glavne teme : 1. predmetna obrada građe u baštinskim ustanovama sa podtemama : a.) uvjeti za funkcionalnost predmetnih autoriziranih podataka (FRSAD), b.) korisničko (društveno) označivanje, c.) ontologije i d.) žanr i oblik te 2. predmetni pristup informacijama sa podtemama : a.) istraživanje korisničkog ponašanja i b.) predmetno pretraživanje.

Skup pod nazivom „Predmetna obrada : pogled unaprijed“ bit će održan u Zagrebu 20.svibna 2016. Članovi Programskog odbora su : Drahomira Cupar (Sveučilište u Zadru, Odjel za informacijske znanosti), Marin Juraga (Knjižnice grada Zagreba - Knjižnica Božidar Adžija), Branka Purgarić-Kužić (predsjednica Komisije za klasifikaciju i predmetno označivanje), Sonja Špiranec (Filozofski fakultet Sveučilišta u Zagrebu).

##### Plan aktivnosti za 2016. godinu

1. Održavanje jednodnevnog skupa posvećenog predmetnoj obradi pod nazivom „Predmetna obrada : pogled unaprijed“ u Zagrebu 20. svibnja 2016.

2. Izlaganja sa Skupa bit će objavljena kao tematski zbornik recenziranih radova u okviru Izdanja Hrvatskoga knjižničarskog društva.

#### Sekcija za narodne knjižnice

##### Zapisnik sa sastanka Sekcije za narodne knjižnice

Sastanak Sekcije za narodne knjižnice održan je u Tuhelju (pri 10.savjetovanju za narodne knjižnice u RH), 1.listopada 2015.godine u 18.00 sati.

Prisutni članovi: Nada Bužleta (GKČ-Pula), Vesna Čabrić (KGZ), Gita Dragičević (Knjižnica Supetar), Martina Dragija Ivanović (F.F. Zadar), Dunja Marija Gabriel (NSK), Jelena Glavić-Perčin (Ministarstvo kulture R.H.), Katarina Hlača (KGZ), Dunja Holcer (HKD predsjednica), Vinka Jelić-Balta (GK Čazma), Jadranka Račić (KGZ), Grozdana Ribičić (HKD), Ljiljana Sabljak (KGZ), Gordana Tuškan Mihočić (GK Rijeka).

Dnevni red:

1. Kratki osvrt na dosadašnje aktivnosti
2. Plan rada za naredno razdoblje
3. Obavijesti i razno

Ad 1) Sumarno o suorganizaciji 10.savjetovanja za narodne knjižnice (2015.god.).

Izuzetno aktualna i zahtjevna tema „Vrednovanje djelatnosti narodnih knjižnica“, koja će zahtijevati još bolju i čvršću buduću suradnju sa svim akterima prikupljanja i obrade statističkih i vrijednosnih podataka djelovanja i rada narodnih knjižnica, shodno proisteklim zaključcima Savjetovanja.

Pri mjerenju i vrednovanju rada u narodnim knjižnicama, posebnu pozornost posvetiti središnjim manjinskim knjižnicama koje djeluju pri narodnim knjižnicama (uglavnom kao zasebne zbirke) s posebnim kulturnim programima. Na to je upozorila kolegica Katarina Todorcev Hlača, kao i u svom izlaganju na 10.savjetovanju za narodne knjižnice, proširivši temu o vrednovanju rada manjinskih knjižnica i na njihov ustroj.

* Aktivno uključivanje u izradu Strategije i rad na standardima za narodne knjižnice, vezano uz realizaciju nekih od ciljeva predviđenih akcijskim planom
* Suradnja s drugim komisijama i radnim grupama (provedba zajedničkih istraživanja i izlaganja na Savjetovanju za narodne knjižnice 2015.)
* Sudjelovanje u programima Mjeseca hrvatske knjige 2015. i 3.nacionalnog natjecanja čitanja na glas (Sisak)

Ad 2) Plan i program rada:

* Priprema za Skupštinu HKD-a (2016.)
* Nastavak rada na ažuriranju podataka o knjižnicama, definiranje novih elemenata / sadržaja na portalu <http://www.knjiznica.hr>
* Aktivno uključivanje u nastavak rada na novim standardima za narodne knjižnice
* Suradnja s drugim komisijama i radnim grupama
* Suorganizacija Komisije za narodne knjižnice s Komisijom za knjižnične usluge za osobe s posebnim potrebama, Komisijom za čitanje i Knjižnicama grada Zagreba – Gradskom knjižnicom 13. Okruglog stola za knjižnične usluge za osobe s posebnim potrebama „Imate li poteškoća u čitanju? Dobro došli u knjižnicu“, Zagreb, 23. rujna 2016.

Ad 3) - Ljiljana Sabljak, članica IFLA-e Sekcije za narodne knjižnice, ukratko je izvijestila o svom radu u IFLA-i. Prisutne je obavijestila da će se polugodišnji sastanak IFLA-ine Sekcije za narodne knjižnice održati u KGZ, Gradskoj knjižnici u Zagrebu, 9-12.ožujka 2016.

Uz redovite radne sastanke IFLA-ne Sekcije planira se zajednički jednodnevni stručni skup na temu „Interakcija knjižnice i korisnika“. Program je u izradi.

* Bit će govora o planovima i programima za IFLA godišnju konferenciju 2016. u Columbiji, SAD.
* Prisutni su obaviješteni da kolegica Željka Miščin u okviru Komisije za knjižnične usluge za osobe s posebnim potrebama, intenzivno radi na izradi bibliografije radova za knjižničare o postojećoj literaturi na temu osoba s posebnim potrebama
* Prisutne je obavijestila i o prikupljanju programa za imigrante/izbjeglice u narodnim knjižnicama (aktualna novonastala imigrantska situacija u Europi)
* Skandinavske narodne knjižnice su već pripremile program (u privitku je primjerak iz Finske)

*U z. predsjednice Sekcije za narodne knjižnice HKD-a, zapisnik sastavila Ljiljana Sabljak.*

#### Komisija za čitanje (predsjednica Lorenka Bučević Sanvincenti)

##### Izvješće o radu u 2015. godini

Tijekom 2015. godine Komisija za čitanje je u suorganizaciji s Komisijom za knjižnične usluge za osobe s posebnim potrebama i Knjižnicama grada Zagreba organizirala

* 12. okrugli stol za knjižnične usluge za osobe s invaliditetom i osobe s posebnim potrebama.

Tema skupa: *Knjižnične usluge i programi poticanja čitanja za osobe oštećena sluha*

##### Plan aktivnosti za 2016. godinu

* Priprema za Skupštinu HKD-a (2016.)
* Suorganizacija Komisije za čitanje s Komisijom za knjižnične usluge s posebnim potrebama i Knjižnicama grada Zagreba: 13. okrugli stol za knjižnične usluge za osobe s posebnim potrebama *Imate li poteškoća u čitanju? Dobro došli u knjižnicu*, Zagreb, 23. rujna 2016.

#### Komisija za knjižnične usluge za osobe s posebnim potrebama (predsjednica Amelija Žulj, u z. Željka Miščin)

##### Izvješće o radu u 2015. godini

Organizacija polugodišnjeg sastanka IFLA-ine Sekcije za knjižnične usluge za osobe s posebnim potrebama: Sastanak će se održati 27. i 28. veljače 2015. Domaćin sastanka je Nacionalna i sveučilišna knjižnica u Zagrebu. Programski i organizacijski dio organiziraju članice IFLA-ine Sekcije iz Hrvatske i članice Komisije za knjižnične usluge za osobe s posebne potrebe HKD-a Sanja Bunić i Dunja Marija Gabriel. Program sastanka obuhvaća plan rada i djelovanja IFLA-ine Sekcije za 2015. g. To je priprema tematskog bloka o knjižničnim uslugama za osobe s posebnim potrebama za Skupštinu IFLA-e u Cape Townu (15.-21.8.2015.) u organizaciji dviju IFLA-inih Sekcija (Sekcije za narodne knjižnice i Sekcije za knjižnične usluge za osobe s posebnim potrebama). Organizirat će se *Radionica o knjižničnim uslugama za beskućnike*.

Priprema 12. okruglog stola za knjižnične usluge za posebne potrebe na temu *Knjižnične usluge i programi poticanja čitanja za osobe oštećena sluha* (Zagreb, 25. 9.2015.). Domaćin okruglog stola bit će Knjižnice grada Zagreba. I ovaj okrugli stol bit će suorganiziran s Komisijom za čitanje.

Na dosadašnjim okruglim stolovima Komisiji su upućivane primjedbe o terminu "osobe s posebnim potrebama" od strane osoba koje se bave problematikom osoba s invaliditetom. Objašnjenje da se Komisija ne bavi samo osobama s invaliditetom, već i ostalim osobama kojima je svima nadređeni pojam "posebne potrebe" nije naišlo na razumijevanje.

Stoga će se izraditi prijedlog novoga naziva Komisijei dati ga na očitovanje Pravobraniteljici za osobe s invaliditetom, stručnjacima s Edukacijsko-rehabilitacijskog fakulteta u Zagrebu i Sekciji za narodne knjižnice HKD-a.

Planira se nadopuna Misije Komisije.

Izrada bibliografije radovaiz područja knjižničnih usluga za osobe s posebnim potrebama.

U skladu s dogovorom s glavnom urednicom Vjesnika bibliotekara Hrvatske J. Leščić, priprema tematskog broja „Vjesnika bibliotekara Hrvatske“(4(2015). U planu je objediniti odabrane radove s okruglih stolova Komisije koji su održani u razdoblju 2010.-2015.

Članice Komisije za knjižnične usluge za osobe s posebnim potrebama sudjelovat će na domaćim i inozemnim stručnim skupovima.

Objavljivanje informacija o djelatnosti Komisije u „HKD Novostima“ i „Novome uvezu“ ZKD-a.

Obavljanje redovne djelatnosti Komisije (sastanci, održavanje web stranice Komisije i sl.).

##### Plan aktivnosti za 2016. godinu

Sudjelovanje na IFLA-inoj Sekciji za knjižnične usluge za osobe s posebnim potrebama – polugodišnji sastanak (Berlin, 19. – 21. veljače 2016.), sudjeluju članice Komisije Sanja Bunić i Dunja Marija Gabriel

Sudjelovanje na IFLA-inoj Sekciji za narodne knjižnice – polugodišnji sastanak i stručni skup na temu *Interakcija knjižnice i korisnika* (Zagreb, 9. – 12. ožujak 2016.)

Realizacija tematskog broja „Vjesnika bibliotekara Hrvatske“ (4(2015). U planu je objediniti odabrane radove s okruglih stolova Komisije koji su održani u razdoblju 2010.-2015.

Realizacija i objavljivanje elektroničkog izdanja bibliografije radova za osobe s invaliditetom i osobe s posebnim potrebama s naslovom *Osobe s invaliditetom i osobe s posebnim potrebama : selektivna bibliografija (1990.-2015.)*.

Organizacija 13. okruglog stola za knjižnične usluge za osobe s posebnim potrebama – *Imate li poteškoća u čitanju? Dobro došli u knjižnicu* (Zagreb, 23. rujna 2016.)

Sudjelovanje na 40. Skupštini HKD-a (Primošten, 12.- 15. listopada 2016.)

#### Komisija za knjižnične usluge za djecu i mladež (predsjednica Alka Stropnik)

##### Izvješće o radu u 2015. godini

* Organizacija i koordinacija aktivnosti knjižnica i knjižničara u okviru nacionalne kampanje "Čitaj mi!", izrada promotivnih materijala i šest stolića uz sufinanciranje Ministarstva kulture (Narodna knjižnica „Petar Preradović“ Bjelovar, Gradska knjižnica Ivan Goran Kovačić, Karlovac, Narodna knjižnica i čitaonica Vlado Gotovac Sisak, Gradska knjižnica Rijeka, Gradska knjižnica i čitaonica Vinkovci, Gradska knjižnica Zadar)
* U suradnji s Knjižnicom Medveščak (KGZ) organiziran *Stručni skup Komisije "Dječja knjižnica – iskorak u virtualno"*, Knjižnice grada Zagreba - Knjižnica Medveščak, Zagreb 27. ožujka 2015.
* Izrada Liste dobrih knjiga za djecu, mlade i roditelje - objavljena na mrežnim stranicama HKD-a u travnju 2015. g.
* U suradnji s Goethe-Institut Kroatien organizirana je dvodnevna radionica „Između slikovnica i Minecrafta : Ponude i usluge dječjih knjižnica u digitalno doba“ za tridesetak dječjih knjižničara iz Hrvatske, Zagreb 30. rujna i 1. listopada 2015.
* U suradnji s Narodnom knjižnicom i čitaonicom Vlado Gotovac Sisak organizacija i provođenje 3. Natjecanja u čitanju naglas, Sisak 19. i 20. studenog 2015.

Promicanje rada Komisije:

* Iva Ciceran i Danijela Petrić sudjelovale na regionalnoj radionici **“Zaklada Stiftung Lesen – o poticanju čitanja i mogućnostima suradnje”** i predstavile kampanju “Čitaj mi!”; radionica je održana u Sarajevu, Bosni i Hercegovini 5. i 6. studenog 2015. u organizaciji Goethe-Instituta u Hrvatskoj, Bosni i Hercegovini i Srbiji
* Nataša Bujas i Iva Dužić na **Međunarodnom stručnom skupu Pokaži što znaš 2** održale su izlaganje Natjecanje u čitanju naglas: od gradskog do nacionalnog, 6. i 7. listopada 2015. u Sisku
* Natalija Dragoja održala izlaganje "Prevodna literatura prema izvornoj literaturi na hrvatskom jeziku" uz predstavljanje Komisije i izrade popisa kvalitetnih naslova, **Konferencija "Bologna po Bologni"** Ljubljana, 19. svibnja 2015.
* Alka Stropnik, sudjelovanje **na Šestom okruglom stolu o zavičajnosti u knjigama za djecu i mlade „Dječja knjižnica i nematerijalna kulturna baština“** s problematiziranjem uloge dječjih knjižnica i knjižničara kao nematerijalne kulturne baštine, značaja nacionalne kampanje Čitaj mi! i rada Komisije za knjižnične usluge za djecu i mladež, 4. svibnja 2015., Gradska knjižnica Marka Marulića Split

Članice Komisije održavaju tri radionice u okviru CSSU-a:

* Danijela Petrić i Kristina Čunović „Uvođenje i razvijanje usluga za bebe, djecu rane dobi i njihove roditelje u narodnim knjižnicama“
* Natalija Dragoja i Hela Čičko „Taktilna slikovnica u narodnoj i školskoj knjižnici“
* Alka Stropnik i Dajana Brunac „Rad s djecom i mladima u školskim i narodnim knjižnicama“

##### Plan aktivnosti za 2016. godinu

* Organizacija*Stručnog skupa "Dječje knjižnice i civilno društvo"*

Mjesto održavanja : Zagreb, Knjižnice grada Zagreba - Knjižnica Medveščak

Vrijeme održavanja : 18. ožujka 2016.

* Izrada Liste dobrih knjiga za djecu, mlade i roditelje – u planu objava na mrežnim stranicama HKD-a u travnju 2016. g.
* Organizacija i provođenje 4. Natjecanja u čitanju naglas, u suradnji s Narodnom knjižnicom i čitaonicom Vlado Gotovac Sisak, studeni 2016.
* Organizacija i koordinacija aktivnosti knjižnica i knjižničara u okviru nacionalne kampanje "Čitaj mi!", tijekom godine
* Izrada mrežne stranice Komisije za sadržajima za poticanje i promicanje knjige i čitanja namijenjenim odraslima koji rade s djecom i mladima, tijekom godine
* Nastavak suradnje s Goethe-Institutom Zagrebu na edukaciji knjižničara za djecu i mladež

#### Komisija za narodne knjižnice (predsjednica Ivančica Đukec Kero, u z. Ljiljana Sabljak)

##### Izvješće o radu u 2015. godini

Tijekom 2015.godine Sekcija i Komisija za narodne knjižnice radila je na suorganizaciji 10.savjetovanja za narodne knjižnice (Tuhelj, 2015.god.) i to u Programskom odboru (zamjenica predsjednice Sekcije i Komisije za narodne knjižnice mr.sc. Ljiljana Sabljak, u okviru kojeg je bila recenzent prijavljenih radova Savjetovanja, te vodila II sesiju Savjetovanja. Izuzetno aktualna i zahtjevna tema „Vrednovanje djelatnosti narodnih knjižnica“, koja će zahtijevati još bolju i čvršću buduću suradnju sa svim akterima prikupljanja i obrade statističkih i vrijednosnih podataka djelovanja i rada narodnih knjižnica, shodno proisteklim zaključcima Savjetovanja.

Pri mjerenju i vrednovanju rada u narodnim knjižnicama, posebnu pozornost posvetiti središnjim manjinskim knjižnicama koje djeluju pri narodnim knjižnicama (uglavnom kao zasebne zbirke) s posebnim kulturnim programima. Na to je upozorila kolegica Katarina Todorcev Hlaća, kao i u svom izlaganju na 10.savjetovanju za narodne knjižnice, proširivši temu o vrednovanju rada manjinskih knjižnica i na njihov ustroj.

* + Aktivno uključivanje u izradu Strategije i rad na standardima za narodne knjižnice, vezano uz realizaciju nekih od ciljeva predviđenih akcijskim planom
  + Suradnja s drugim komisijama i radnim grupama (provedba zajedničkih istraživanja i izlaganja na Savjetovanju za narodne knjižnice 2015.)
  + Sudjelovanje u programima Mjeseca hrvatske knjige 2015. i 3.nacionalnog natjecanja čitanja na glas (Sisak)

Sve će komisije iz Sekcije za narodne knjižnice dati svoja pojedinačna izviješća, a pripremile su i planove za 2016. godinu.

##### Plan aktivnosti za 2016. godinu

* Priprema za Skupštinu HKD-a (2016.)
* Nastavak rada na ažuriranju podataka o knjižnicama, definiranje novih elemenata / sadržaja na portalu <http://www.knjiznica.hr>.
* Aktivno uključivanje u nastavak rada na novim standardima za narodne knjižnice
* Suradnja s drugim komisijama i radnim grupama
* Suorganizacija Komisije za narodne knjižnice s Komisijom za knjižnične usluge za osobe s posebnim potrebama, Komisijom za čitanje i Knjižnicama grada Zagreba – Gradskom knjižnicom 13. Okruglog stola za knjižnične usluge za osobe s posebnim potrebama „Imate li poteškoća u čitanju? Dobro došli u knjižnicu“, Zagreb, 23. rujna 2016.
* Kolegica Željka Miščin u okviru Komisije za knjižnične usluge za osobe s posebnim potrebama, intenzivno radi na izradi bibliografije radova za knjižničare o postojećoj literaturi na temu osoba s posebnim potrebama
* Ljiljana Sabljak, članica IFLA-e Sekcije za narodne knjižnice, predstavnik Knjižnica grada Zagreba u okviru svog rada u IFLA-i priprema polugodišnji sastanak IFLA-ine Sekcije za narodne knjižnice koji će se održati u KGZ, Gradskoj knjižnici u Zagrebu, 9-12.ožujka 2016.

Uz redovite radne sastanke IFLA-ne Sekcije planira se zajednički jednodnevni stručni skup na temu „Interakcija knjižnice i korisnika“. Program je u izradi.

* Bit će govora o planovima i programima za IFLA godišnju konferenciju 2016. u Columbiji, SAD.
* IFLA-na Sekcija za narodne knjižnice radi na prikupljanju programa za imigrante/izbjeglice u narodnim knjižnicama (aktualna novonastala imigrantska situacija u Europi)

Skandinavske narodne knjižnice su već pripremile program (u privitku je primjerak iz Finske)

#### Komisija za pokretne knjižnice (predsjednica Iva Pezer)

##### Izvješće o radu u 2015. godini

**Predsjednica 2014.-2016.**

**1. Iva Pezer** Gradska knjižnica i čitaonica Vinkovci, Društvo knjižničara

Slavonije, Baranje i Srijema [ivapezer@gmail.com](mailto:ivapezer@gmail.com) i [iva@gkvk.hr](mailto:iva@gkvk.hr)

*(mandat u Komisiji od 2008., predsjednica u 1. mandatu od 2014.)*

**Članovi Komisije NOVI SAZIV 2014.-2016.**

**2. Ivan Čermelj** Gradska knjižnica Rijeka, Knjižničarsko društvo Rijeka, [zupanijski.bibliobus@gkri.hr](mailto:zupanijski.bibliobus@gkri.hr), mandat od 2012.

**3. Dunja Holcer** Narodna knjižnica i čitaonica Vlado Gotovac Sisak, Knjižničarsko društvo Sisačko-moslavačke županije, [dunjaholcer@gmail.com](mailto:dunjaholcer@gmail.com), mandat od 2012.

**4. Dina Kraljić** Knjižnica «Nikola Zrinski» Čakovec, Knjižničarsko društvo Međimurske županije, [knjiznica-cakovec@ck.t-com.hr](mailto:knjiznica-cakovec@ck.t-com.hr), mandat od 2012.

**5. Ljiljana Krpeljević** Gradska i sveučilišna knjižnica Osijek, Društvo knjižničara Slavonije, Baranje i Srijema, [kljilja@knjiga.gskos.hr](mailto:kljilja@knjiga.gskos.hr), mandat od 2012.

**6. Igor Kuzmić** Gradska knjižnica "Franjo Marković" Križevci, Društvo knjižničara Bilogore, Podravine i Kalničkog prigorja, [bibliobus.kz@gmail.com](mailto:bibliobus.kz@gmail.com), mandat od 2012.

**7. Klaudija Mandić** dopredsjednica Komisije,Gradska knjižnica i čitaonica Vinkovci, Društvo knjižničara Slavonije, Baranje i Srijema,[klaudija.ladan@gmail.com](mailto:klaudija.ladan@gmail.com), mandat od 2012.

**8. Đurđica Pugelnik** Knjižnice Grada Zagreba, Bibliobusna služba, Zagrebačko knjižničarsko društvo, [bibliobus@kgz.hr](mailto:bibliobus@kgz.hr), mandat od 2008.

**9. Nada Radman** Gradska knjižnica Zadar, Društvo knjižničara Zadar,[nada.radman@gkzd.hr](mailto:nada.radman@gkzd.hr), mandat od 2008.

**10. Nikola Solomun** Gradska knjižnica «Ivan Goran Kovačić» Karlovac, Društvo knjižničara karlovačke županije, [nikolasolomun@yahoo.com](mailto:nikolasolomun@yahoo.com), mandat od 2006.

**11. Ljiljana Vugrinec, pridružena članica;** Knjižnica i čitaonica „Fran Galović“ Koprivnica, Društvo knjižničara Bilogore, Podravine i Kalničkog prigorja, [lj.vugrinec@gmail.com](mailto:lj.vugrinec@gmail.com), mandat od 2004. (predsjednica 2 mandata, od 2010. do 2012. i od 2012. do 2014.)

**12.** **Ljiljana Črnjar,** **pridružena članica;** Gradska knjižnica Rijeka, Knjižničarsko društvo Rijeka, [ljiljana.crnjar@gkri.hr](mailto:ljiljana.crnjar@gkri.hr), mandat od 2004.

**Izvješće za drugu polovicu 2014. g. (od rujna)**

- izlaganje *Stanje i vizija razvoja bibliobusnih službi RH*, na Savjetovanju ZBD Slovenije, u Laškom, 18. i 19. rujna 2014. godine (Pezer, I.)

- izabrana nova predsjednica Komisije i popunjavanje Komisije novim članovima

- sastanak Komisije za pokretne knjižnice HKD-a, Split, 15. listopada 2014. godine; konstituirajući sastanak, predstavljanje nove predsjednice, potvrda članova, izlaganja na stručnim skupovima, najava 12. okruglog stola o pokretnim knjižnicama u Bjelovaru, 17. travnja 2015. godine, ...

- izlaganje *Na bibliobusima svijet ostaje!*, na 39. skupštini HKD-a, u Splitu, 15.-18. listopada 2014. godine (Mandić, K. i Pezer, I.)

- rad na novim Standardima za pokretne knjižnice

- sastanak Komisije za pokretne knjižnice HKD-a, Zagreb, NSK, 12. prosinca 2014. godine; utvrđivanje teme 12. okruglog stola o pokretnim knjižnicama RH, organizacijske aktivnosti, najava stručnog stručnog skupa za pokretne knjižnice u Mađarskoj, u Pečuhu, ...

**Izvješće za 2015. g.**

- 27. siječnja 2015. godine – otvorena Facebook stranica *Pokretne knjižnice Republike Hrvatske – Mobile Librariesof Croatia*: <https://www.facebook.com/pokretne.knjiznice> i napravljena e-mail adresa Komisije: [pokretne.knjiznice@gmail.com](mailto:pokretne.knjiznice@gmail.com)

- siječanj, veljača, ožujak i prva polovica travnja 2015. godine; organizacijske aktivnosti za 12. okrugli stol o pokretnim knjižnicama RH i 6. festivala hrvatskih bibliobusa

- prikupljeni i analizirani podatci o stanju bibliobusnih službi RH u 2014. godini

- Sastanak Organizacijskog odbora 12. okruglog stola o pokretnim knjižnicama RH i 6. festivala hrv. bibliobusa u Bjelovaru, 11. ožujka 2015. godine; tema skupa, pozvani izlagači, organizacijska pitanja

- suradnja sa bibliobusnom službom i knjižnicom u Pečuhu, Knjižnica Csorba Győző Pécs, Mađarska

- održan 12. okrugli stol o pokretnim knjižnicama RH i 6. festival hrvatskih bibliobusa, Narodna knjižnica „Petar Preradović“ Bjelovar, 17. travnja 2015. godine; većina članova Komisije je izlagala na skupu te su prikazani analizirani podatci o stanju bibliobusnih službi RH u 2014. godini

- sudjelovanja i izlaganja *Mobile library service in Croatia* (Pezer, I.), *Mobile library service in Koprivnica - Križevci County* (Vugrinec, Lj. i Škvarić, A.) i *Fundraising campaign for a new library bus* (Tuskan Mihocic, G) na 1. susretu bibliobusa u Pečuhu, Mađarska, Knjižnica Csorba Győző Pécs 23.-25. travnja 2015. godine, vinkovački bibliobus predstavljao pokretne knjižnice RH

- suradnja s drugim sekcijama i komisijama HKD-a

- suradnja sa županijskim knjižnicama i regionalnim knjižničarskim društvima na unapređenju rada pokretnih knjižnica, suradnja s NSK i Ministarstvom kulture RH

- suradnja sa službama pokretnih knjižnica i knjižničarima iz drugih zemalja (Portugal, Finska, Španjolska, Njemačka, Austrija), a osobito u regiji (Slovenija, Mađarska, Srbija – Kladovo, Bosna i Hercegovina – Bihać)

- u razdoblju od rujna 2014. do rujna 2015. godine održano je nekoliko elektroničkih sastanaka Komisije

- izrađena je Programska podloga za planiranje razvoja i unapređenja djelatnosti pokretnih knjižnica RH (radna grupa: Nada Radman, viša knjiž., član Komisije, Ljiljana Vugrinec, knjiž. savjetnica, pridruženi član Komisije, Ilija Pejić, knjiž. savjetnik, voditelj matične službe Bjelovarsko-bilogorske županije i Iva Pezer, predsjednica Komisije); radna grupa je prikupila dodatne, najnovije podatke o točnom broju i vremenu planirane nabave novih bibliobusa u svim županijama (kako za vozila koja će biti zamjena postojećim tako i za nove bibliobusne službe) koje ćemo, prema dogovoru, poslati u Ministarstvo kulture RH nakon Parlamentarnih izbora 2015. godine

- poslani prijedlozi, tj. sudjelovanje u Savjetovanju sa zainteresiranom javnošću o Prijedlogu Nacionalne strategije poticanja čitanja

- poslani prijedlozi na Nacrt Strategije hrvatskog knjižničarstva 2016.-2020.

- objavljeni članci o pokretnim knjižnicama RH u slovenskom časopisu *Knjižnica*, *Vjesniku bibliotekara Hrvatske*, *HKD Novostima*, *Svesku*, ...

**Obavijesti**

- u travnju 2015. godine dotrajalo vozilo riječke bibliobusne službe (Gradski bibliobus) zamijenjeno novim kombi vozilom nakon kampanje Gradske knjižnice Rijeka *Pogurajmo bibliobus!*

- od ljeta 2015. godine Grad Osijek nema bibliobusnu službu, jer registracija bibliobusa nije obnovljena

##### Plan aktivnosti za kraj 2015. i za 2016. godinu

**Poslovi do kraja 2015. g.**

- poslati Programsku podlogu za planiranje razvoja i unapređenja djelatnosti pokretnih knjižnica RH u Ministarstvo kulture RH i Hrvatski zavod za knjižničarstvo, NSK

- sudjelovati na svečanosti početka rada novog vozila (zamjena za dotrajalo) u postojećoj riječkoj službi pokretne knjižnice

- za časopis *Kragujevačko čitalište* kojeg izdaje Gradska biblioteka iz Kragujevca poslati članak o razvoju hrvatskih pokretnih knjižnica i Komisiji za pokretne knjižnice HKD-a (Ljiljana Vugrinec)

- **obavijest**: Gradska knjižnica i čitaonica Pula pokreće kampanju za osnivanje bibliobusne službe koja će započeti 11.11.2015.

**Okvirni plan rada za 2016. g.**

- nastavak sudjelovanja u izradi Strategije hrvatskog knjižničarstva 2016.-2020.

- izvođenje 2 radionice CSSU-a u 2016. na temu pokretnih knjižnica (ako bude uvrštena u program)

- prikupljanje podataka o stanju bibliobusnih službi u 2015. godini

- priprema za 40. skupštinu HKD-a – prijaviti izlaganje

- pripreme za 13. okrugli stol o pokretnim knjižnicama u 2017. godini - dogovor o mjestu održavanja, domaćinstvo, dogovor o programu i sudionicima, izrada plana i programa te troškovnika

- sudjelovanje članova Komisije na Srečanju slovenskih putujućih knjižnica u Kamniku (svibanj)

- suradnja sa županijskim knjižnicama i regionalnim knjižničarskim društvima na unapređenju rada

pokretnih knjižnica, suradnja s NSK i Ministarstvom kulture RH

- suradnja sa službama pokretnih knjižnica i knjižničarima iz drugih zemalja, osobito u regiji

- sudjelovanje na tematskim stručnim skupovima u zemlji i inozemstvu

- dopredsjednica Komisije, Klaudija Mandić, na doktorskom je studiju za temu doktorske disertacije odabrala pokretne knjižnice; naziv: Utjecaj pokretne knjižnice na smanjenje socijalne isključenosti na području VSŽ – suradnja s Komisijom

- napisati članak o pokretnim knjižnicama za *Knjižničarstvo* : glasnik Društva knjižničara Slavonije, Baranje i Srijema

- zajednički promo materijali za sve bibliobusne službe, zastava s logom Komisije

#### Radna grupa za manjinske knjižnice (Katarina Todorcev Hlača)

Članovi Radne grupe: Katarina Todorcev Hlača (predsjednica), Fanika Stehna, Liana Diković, Vedrana Kovać Vrana, Siniša Petković, Žolti Rabi, Ružica Vinčak, Nada Veseli.

##### Izvješće o radu u 2015. godini

Na ministarstvo kulture prijavljen projekt organizacije okruglog stola na temu „Strategija razvoja središnjih manjinskih knjižnica u mreži narodnih knjižnica“.

Datum održavanja 04.12.2015.

Tijekom 2015. godine članovi radne grupe aktivno su sudjelovali u radu regionalnih društava i na međunarodnim konferencijama u Sloveniji (Novo Mesto) i Ukrajini (Kijev, Ljviv).

Problematika rada središnjih knjižnica predstavljena na Savjetovanju za narodne knjižnice.

Voditelji središnjih knjižnica tijekom 2015. godine aktivno sudjelovali kao autori u izdanju HKD Novosti.

##### Plan aktivnosti za 2016. godinu

Organizacija, sudjelovanje i prisustvovanje stručnim skupovima na kojima se raspravlja o problematici rada zbirki za nacionalne manjine i problematici multikulturalnih ustanova.

Povezivanje s knjižnicama u matičnim zemljama.

Izdavanje publikacije koja bi uključivala radove izlagača s okruglog stola i smjernice za manjinske knjižnice.

Izdavanje DVD-priloga *Vodiču kroz knjižnice nacionalnih manjina*.

Sudjelovanje u radu Skupštine Hrvatskoga knjižničarskog društva u listopadu 2016. godine s izlaganjem na panel-raspravi.

Izrada stranice na mrežnim stranicama HKD-a o djelovanju središnjih manjinskih knjižnica.

#### Sekcija za obrazovanje i istraživanje Komisija za knjižničarsko nazivlje (predsjednica Daniela Živković)

##### Plan aktivnosti za 2016. godinu

1. Priređivanje *Pojmovnika hrvatskoga knjižničarskog nazivlja* koji bi okupio na jednom mjestu sve termine koji su uključeni u pojmovnike pojedinih publikacija čiji je nakladnik HKD, a koje su objavljene od 1990. do danas. Kao temelj za izradu Pojmovnika služi popis koji je izradila mr. Jelica Leščić.
2. Rješavanje pojedinačnih terminoloških pitanja
3. Uključivanje novih članova koji su se već javili

Prijedlog glavne teme Skupštine mogao bi biti *Od hibridne prema digitalnoj knjižnici***.**

#### Komisija za obrazovanje i stalno stručno usavršavanje (predsjednica Dijana Machala)

##### Izvješće o radu u 2015. godini

Komisija je djelovala u članstvu **:** D. Machala (predsjednica 2015-2016), D. Mučnjak (zamjenica), V. Cej, I. Frigo Haltrich, I. Klak Mršić, J. Milovčić, N. Načinović, I. Pilaš, J. Pleško, J. Stojanovski, M. Šupraha Perišić. Članice Komisije ostvarili su sljedeće aktivnosti:

* Nastavljena je suradnja na digitalizaciji starijih godišta Vjesnika bibliotekara Hrvatske kako bi se omogućio otvoren pristup svim radovima Vjesnika.

*(Ostvarenje sukladno Cilj 1. Promicanje politika otvorenih obrazovnih sadržaji (OER) iz plana Komisije za 2015.)*

* Sudjelovanje u izradi prijedloga teksta Strategije hrvatskoga knjižničarstva 2016-2020.

*(Ostvarenje sukladno Cilju 2. Suradnja u području oblikovanja, unaprjeđenja te provedbe strateških i zakonskih dokumenata u području obrazovanja za struku, stalnog stručnog usavršavanja te cjeloživotnog učenja i Cilju 4. Sustavan rad te suradnja na programima izrade i razvoja Hrvatskog kvalifikacijskog okvira u području knjižničarstva i Europskih inicijativa)*

* Sudjelovanje u programu 14. dana specijalnih i visokoškolskih knjižnica u Lovranu (13.05. - 16.05.2015), organizacijom okruglog stola pod nazivom „Novi knjižničarski profili u tradicionalnoj i netradicionalnoj okolini“

*(Ostvarenje sukladno Cilju 2. Suradnja u području oblikovanja, unaprjeđenja te provedbe strateških i zakonskih dokumenata u području obrazovanja za struku, stalnog stručnog usavršavanja te cjeloživotnog učenja i Cilju 4. Sustavan rad te suradnja na programima izrade i razvoja Hrvatskog kvalifikacijskog okvira u području knjižničarstva i Europskih inicijativa)*

* Sudjelovanje na međunarodnom skupu Knjižnice – središte znanja i zabave u Novom Mestu, Slovenija

*(Ostvarenje sukladno Cilju 3. Nove metode poučavanja i obrazovna uloga knjižnice iz plana 2015.)*

* Aktivnosti u IFLA-inoj sekciji za obrazovanje i osposobljavanje odvijale su se suradnjom putem elektroničke pošte te nekoliko skype sastanaka.

*(Ostvarenje sukladno Cilju 5. Aktivnosti u IFLA-inoj sekciji za obrazovanja i osposobljavanje)*

##### Plan aktivnosti za 2016. godinu

Članovi Komisije**:** D. Machala (predsjednica 2016-2017), D. Mučnjak (zamjenica), V. Cej, I. Frigo Haltrich, I. Klak Mršić, J. Milovčić, N. Načinović, I. Pilaš, J. Pleško, J. Stojanovski, M. Šupraha Perišić.

U planu rada Komisije je:

* Nastaviti suradnju na digitalizaciji starijih godišta Vjesnika bibliotekara Hrvatske kako bi se omogućio otvoren pristup svim radovima Vjesnika.
* Sudjelovati u organizaciji dostave digitaliziranih preslika starijih godišta VBH u Hrčak
* Sudjelovati u izradi programskih dokumenata i smjernica vezano uz uspostavu nakladničke djelatnosti HKD-a u otvorenom pristupu.

*(Ostvarenje sukladno Cilj 1. Promicanje politika otvorenih obrazovnih sadržaji (OER) iz plana Komisije za 2015.)*

* Nastavak suradnje u izradi prijedloga strateških dokumenata vezano uz razvoj hrvatskog knjižničarstva u području obrazovanja i stalnog stručnog usavršavanja
* Prijevod novih smjernica IFLA-ine CPDWL sekcije *Guidelines for Continuing Professional Development: Principles and Best Practices* (tekst smjernica u pripremi)

*(Ostvarenje sukladno Cilju 2. Suradnja u području oblikovanja, unaprjeđenja te provedbe strateških i zakonskih dokumenata u području obrazovanja za struku, stalnog stručnog usavršavanja te cjeloživotnog učenja i Cilju 4. Sustavan rad te suradnja na programima izrade i razvoja Hrvatskog kvalifikacijskog okvira u području knjižničarstva i Europskih inicijativa)*

* Sudjelovanje u programu 16. Okruglog stola o slobodnom pristupu informacijama – Knjižnice i obrazovna uloga knjižnica, Zagreb

*(Ostvarenje sukladno Cilju 3. Nove metode poučavanja i obrazovna uloga knjižnice iz plana 2015.)*

* Sudjelovanje na godišnjoj IFLA-inoj skupštini.

*(Ostvarenje sukladno Cilju 5. Aktivnosti u IFLA-inoj sekciji za obrazovanja i osposobljavanje)*

#### Komisija za slobodan pristup informacijama i slobodu izražavanja (predsjednica Davorka Pšenica)

##### Izvješće o radu u 2015. godini

Tijekom 2015. Komisija je održala pet sastanaka te pet sjednica Programskog i organizacijskog odbora 15. Okruglog stola o slobodnom pristupu informacijama.

Prema planu za 2015. Komisija će10. 12. 2015. u suradnji s Katedrom za bibliotekarstvo Filozofskog fakulteta u Zagrebu, održati 15. okrugli stol o slobodnom pristupu informacijama. Tema okruglog stola je Knjižnice i održivi razvoj. Potporu za15. okrugli stol dali su Ministarstvo kulture i grad Zagreb, Gradski ured za kulturu, obrazovanje i sport. Osim njih, potporu je ove godine pružila Nacionalna i sveučilišna knjižnica koja je domaćin skupa. Zbornik s okruglog stola biti će objavljen prema predviđenom planu. Programski odbor 15. okruglog stola o slobodnom pristupu informacijama radio je u sastavu: Aleksandra Horvat, Alemka Belan Simić, Edita Bačić, Ivana Hebrang Grgić, Milena Bon, Vesna Crnogorac i Davorka Pšenica.

##### Plan aktivnosti za 2016. godinu

Sljedeće, 2016. godine Komisija za slobodan pristup informacija i slobodu izražavanja planira u suradnji s katedromFilozofskog fakulteta Sveučilišta u Zagrebu održati 16. okrugli stol za koji je napravljen i prihvaćen prijedlog teme pod naslovom: *Knjižnice i dostupnost informacija u obrazovnom procesu*.

U zadanom roku predani su zahtjevi za financijskom potporom Ministarstvu kulture Republike Hrvatske i Gradu Zagrebu – Gradskom uredu za kulturu, obrazovanje i sport.

#### Radna grupa za autorsko pravo i otvoreni pristup (predsjednica Aleksandra Horvat)

##### Izvješće o radu u 2015. i plan aktivnosti za 2016. godinu

Komisija je komunicirala elektroničkom poštom i dogovarala mišljenja o pojedinim pitanjima. Za iduću skupštinu spremna je pripremiti nekoliko izlaganja o onim segmentima knjižničnog poslovanja koja traže rješavanje autorskog prava, poput razmjene elektroničkih izdanja, pohrane i korištenja autorskih djela u repozitorijima i sl.

#### Sekcija za školske knjižnice Komisija za osnovnoškolske knjižnice (predsjednica Danica Pelko) Komisija za srednjoškolske knjižnice (predsjednik Josip Strija)

##### Izvješće o radu u 2015. godini

Sekcija za školske knjižnice je u 2015. godini organizirala 6. okrugli stol na temu lektira i školska knjižnica. Ovaj stručni skup je održan 05. 10. 2015. u Karlovcu u prostoru Gradske knjižnice Ivan Goran Kovačić. Naslov skupa je bio: Uh, ta lektira: čitajmo da (p)ostanemo suvremeni. Skup je bio jako dobro posjećen, a zaključci sa skupa su proslijeđeni u MZOS, AZOO, NSK i Matičnoj službi KGZ-a. Skup je održan zahvaljujući potpori Ministarstva kulture RH. Predsjednica Sekcije je bila aktivna u radu Stručnog odbora HKD-a i u povjerenstvu za dodjelu priznanja "Knjižnica godine". Sekcija je dala svoje mišljenje o Prijedlogu Zakona o knjižničnoj djelatnosti i knjižnicama. Komisija za osnovnoškolske knjižnice je prihvatila pokroviteljstvo nad projektom Čitanje ne poznaje granice/Branje ne pozna meja.

##### Plan aktivnosti od 2015. do 2017. godine

1. Rad komisija

* aktivniji rad svih članova komisija (Komisije za osnovnoškolske knjižnice i Komisije za srednjoškolske knjižnice)
* sudjelovanje u radu Stručnog odbora i ostalih radnih tijela i povjerenstava HKD-a
* animiranje članova na uključivanje u HKD i na aktivno sudjelovanje u radu regionalnih društava
* stvaranje cjelokupne baze podataka članstva

2. Stručno usavršavanje

* permanentno stručno knjižničarsko usavršavanje - novosti iz struke, primjeri iz prakse, specifičnosti školskog knjižničarstva …
* organizacija 6. okruglog stola za školske knjižnice: Lektira u suvremenoj školi; Karlovac, listopad 2015.
* organizacija 7. okruglog stola za školske knjižnice: Daroviti učenici i školska knjižnica; Krapina, listopad 2016.
* sudjelovanje na Proljetnoj školi školskih knjižničara
* sudjelovanje na godišnjoj skupštini HKD-a; skupštinama regionalnih društava, HUŠK-a i HMŠK-a
* sudjelovanje prema mogućnostima na skupovima i seminarima s temom školskog knjižničarstva i knjižnica općenito

*3. Suradnja s MZOS-om, HUŠK-om, Hrvatskim zavodom za knjižničarstvo, gradskim i županijskim uredima za obrazovanje, kulturu i sport*

* financiranje, nabava knjižnične građe i opremanje školskih knjižnica
* izrada izmjena i dopuna Standarda za školske knjižnice
* rješavanje problema iz područja školskog knjižničarstva
* izrada vodiča za školske knjižnice
* sudjelovanje u projektima srodnih udruga

*4. Unapređivanje i promicanje rada školskih knjižničara*

* održavanje i unapređenje mrežnih stranica Sekcije i komisija
* suradnja s članovima i srodnim udrugama u zemlji i inozemstvu
* rad na projektu "Čitanje ne poznaje granice/Branje ne pozna meja"
* objavljivanje članaka u stručnim i javnim glasilima i časopisima
* izrada promotivnih materijala
* obilježavanje Međunarodnoga mjeseca školskih knjižnica i Mjeseca hrvatske knjige
* sudjelovanje u obilježavanju Dana knjižnica
* predlaganje knjižnica i knjižničara za nagrade i priznanja

*5. Suradnja s AZOO-om, fakultetima, Hrvatskim zavodom za knjižničarstvo, županijskim matičnim službama i drugim institucijama relevantnim za školsko knjižničarstvo*

* pružanje usluga studentske prakse i volontiranja
* razmjena praktičnih i teorijskih spoznaja iz područja školskog knjižničarstva i srodnih

znanstvenih područja

* suradnja i dogovor oko koncepcije stručnog usavršavanja i sl.

*6. Izdavačka djelatnost*

Sekcija za školske knjižnice predložila je da se u izdavački plan HKD-a do 2017. iznova uvrsti knjiga - Kuhlthau, C. C. , Maniotes, L. K. i Caspari, A. K. , Guided Inquiry: Learning in the 21st century, Santa Barbara, CA: Libraries Unlimited, 2007.

#### Sekcija za upravljanje i tehnologiju Komisija za informacijske tehnologije (predsjednik Tomislav Silić)

##### Izvješće o radu u 2015. godini

Članovi Komisije: Boris Badurina, Filozofski fakultet u Osijeku – Odsjek za informacijske znanosti; Boris Bosančić, Filozofski fakultet u Osijeku – Odsjek za informacijske znanosti; Rene Brakus, Gradska knjižnica Rijeka; Ivana Dević, Sveučilišna knjižnica u Splitu; Kluk Giunio, Knjižnice grada Zagreba; Nikša Matić, Dom Marina Držića Dubrovnik; Mato Njivojda, Gradska knjižnica Slavonski Brod; Tomislav Silić, predsjednik, Knjižnice grada Zagreba – Knjižnica Augusta Cesarca; Jakov Vežić, Sveučilište u Zadru – Odjel za informacijske znanosti.

Komisija za slobodan pristup informacijama i slobodu izražavanja HKD-a i Katedra za bibliotekarstvo Odsjeka za informacijske i komunikacijske znanosti Filozofskog fakulteta Sveučilišta u Zagrebu tradicionalno obilježavaju 10. prosinca, Međunarodni dan ljudskih prava organiziranjem Okruglog stola o slobodnom pristupu informacijama. Tema ovogodišnjeg, 15. okruglog stola je "Knjižnice i održivi razvoj". Narodne knjižnice trebaju zadovoljiti potrebe zajednice u društvu koje se ubrzano mijenja. Znanja iz područja informacijske tehnologije u cilju korištenja mnogobrojnim suvremenim elektroničkim uslugama građanima su nužna za ostvarivanje temeljnih ljudskih prava kao što su vlastiti razvoj, sloboda mišljenja i izražavanja, zdravlje, rad, znanje, privatnost, sigurnost, sudjelovanje u upravljanju svojom zemljom i neometan pristup informacijama kako bi mogli premostiti socijalni, gospodarski i obrazovni jaz te na taj način biti podrška održivu razvoju svoje zemlje.

Komisija za informacijske tehnologije pozvana je da za Okrugli stol provede istraživanje jesu li hrvatske narodne knjižnice dostatno opremljene informacijskom tehnologijom potrebnom za uspješno osiguravanje potreba suvremenoga društva, u kojoj su mjeri zaposlenici knjižnica svojim trenutnim znanjima iz područja informacijske tehnologije u stanju građanima osigurati adekvatnu korisničku podršku te jesu li im u tu svrhu potrebne dodatne edukacije. Shodno tome, krenuli smo u provedbu anketnog istraživanja „Održivi razvoj i informacijska tehnologija u hrvatskim narodnim knjižnicama“. Na istraživanju su radila tri člana Komisije za informacijske tehnologije: dr. sc. Boris Badurina, docent na Odsjeku za informacijske znanosti Filozofskog fakulteta Sveučilišta u Osijeku; Kluk Giunio, pomoćnik ravnateljice Knjižnica grada Zagreba za informatizaciju i Tomislav Silić, diplomirani knjižničar Odjela za audiovizualnu građu KGZ Knjižnice Augusta Cesarca. Istraživanjem su obuhvaćene sve narodne knjižnice u Republici Hrvatskoj prema adresaru na Portalu narodnih knjižnica. Anketiranje se vršilo pomoću online upitnika smještenog na mrežnim stranicama Hrvatskog knjižničarskog društva (<http://www.hkdrustvo.hr/anketa/razvoj>).

Od ukupno 218 knjižnica pozvanih na popunjavanje anonimnog upitnika odazvalo se njih 77. Od 77 knjižnica u konačnom uzorku nešto preko 20% je većih knjižnica županijskih centara, a ostalo su bile manje knjižnice. Upitnik se sastojao od 17 osnovnih pitanja i 22 potpitanja podijeljenih u četiri dijela. U prvom dijelu prikupljali su se osnovni podaci o knjižnici poput broj djelatnika koji rade s korisnicima i broja korisnika koji su korišteni za izračun pokrivenosti pojedinih usluga. U drugom dijelu prikupljali su se podaci o osnovnoj opremljenosti knjižnice te tehničkim uslugama koje knjižnice nude. Treći dio obuhvaća mogućnosti knjižnica da pomogne svojim korisnicima u služenju računalima, pojedinim softverima i mrežnim servisima, a u četvrtom je ispitano zadovoljstvo knjižnica postojećom računalnom podrškom i računalnim znanjima svojih djelatnika te učestalost organiziranja informatičkih radionica. Rezultati istraživanja biti će prezentirani na samom Okruglom stolu 10. prosinca a cjeloviti tekst istraživanja objavljen u zborniku skupa. Uz navedeno, članovi Komisije su tijekom godine sudjelovali na više stručnih skupova. U 2015. godini održano je nekoliko elektroničkih sjednica, sastanaka i dogovora.

##### Plan aktivnosti za 2016. godinu

Komisija za informacijske tehnologije u 2016. godini namjerava provoditi aktivnosti koje su proizašle iz rezultata istraživanja provedenih u 2015. godini. Rezultati su pokazali da hrvatski narodni knjižničari posjeduju dostatna znanja potrebna za uspješnu korisničku podršku iz područja računalstva. Ta su znanja neophodna za ispunjavanje zadaća hrvatskih narodnih knjižnica u ostvarivanju osnovnih ljudskih prava te postizanju kvalitetnog partnerstva u podršci održivom razvoju. Napominjemo da se rezultati našeg istraživanja oslanjaju na samoprocjenu znanja te procjenu kolega i pretpostavljenih. Istraživanje o računalnoj pismenosti Austrijanaca (Computerkenntnisse der Österreicherinnen) koje je 2014. godine provelo Austrijsko računalno udruženje (Oesterreichisches Computer Gesellschaft - OCG) pokazalo je da takvi rezultati mogu biti prilično neprecizni.

Iz toga razloga Komisija za informacijske tehnologije HKD-a razmatra provođenje nekoga relevantnog testa računalne pismenosti poput ECDL-a. Komisija također namjerava nastaviti suradnju s drugim komisijama i sekcijama HKD-a na realizaciji planova i programa rada. Komisija će nastaviti sudjelovanje u izradi Strategije hrvatskog knjižničarstva 2016.–2020. Članovi namjeravaju aktivno sudjelovati na stručnim skupovima u zemlji i inozemstvu radovima vezanim uz informacijsku tehnologiju u knjižničarstvu.

Komisija će se zalagati za unapređivanje informacijske tehnologije u hrvatskim knjižnicama kao i razvoj knjižničnih informacijskih sustava u cilju veće interoperabilnosti. Komisija će pratiti standarde, propise, načela i praksu na području informacijskih tehnologija u knjižničarstvu te se zauzimati za njihovo provođenje.

Pred Komisijom je posao prevođenja relevantnih svjetskih standarda, propisa, načela i prakse s područja informacijskih tehnologija u knjižničarstvu te izrade hrvatskih standarda i propisa. Komisija će putem mrežnih stranica obavješćivati knjižničarsku zajednicu o najnovijim stremljenjima u informacijskoj tehnologiji vezanih uz knjižničarstvo.

Nastavit ćemo i rad na permanentnom obrazovanju knjižničara iz primjene informacijskih tehnologija s ciljem unapređenja rada knjižnica.

#### Komisija za izgradnju i opremu knjižnica (predsjednica Frida Bišćan)

##### Izvješće o radu u 2015. godini

*Članovi Komisije za izgradnju i opremu knjižnica u mandatu 2014.-2016.:*

Frida Bišćan, predsjednica [frida@gkka.hr](mailto:frida@gkka.hr)

Milenka Bukvić [milenka.bukvic@zkzd.hr](mailto:milenka.bukvić@zkzd.hr)

Mirna Grubanović [mirna.grubanovic@gksb.hr](mailto:mirna.grubanovic@gksb.hr); [mirna.grubanovic@gmail.com](mailto:mirna.grubanovic@gmail.com)

Marjana Janeš-Žulj [marjana@knjiznica-krizevci.hr](mailto:marjana@knjiznica-krizevci.hr); [marjana.zulj@gmail.com](mailto:marjana.zulj@gmail.com)

Nela Načinović [nela.nacinovic@gkc-pula.hr](mailto:nela.nacinovic@gkc-pula.hr)

Ilija Pejić [ilija.pejic@knjiznica-bjelovar.hr](mailto:ilija.pejic@knjiznica-bjelovar.hr)

Spomenka Petrović [spomenka.petrovic@kgz.hr](mailto:spomenka.petrovic@kgz.hr)

Andeja Silić-Švonja [andreja.silic-svonja@gkri.hr](mailto:andreja.silic-svonja@gkri.hr)

Marija Šegota-Novak [marija.segota-novak@gkri.hr](mailto:marija.segota-novak@gkri.hr)

Gabrijela Vine [gabrijela@gkka.hr](mailto:gabrijela@gkka.hr)

*Elektroničke sjednice su održane:*

21. siječnja 2015.

15. lipnja 2015.

3. studenoga 2015.

*Aktivnosti:*

* održane elektroničke sjednice s članovima Komisije
* dopunjen plan rada
* izrađen popis literature
* redovito ažuriranje mrežne stranice Komisije
* dogovori oko izdavanja prijevoda Smjernica o knjižničnim zgradama (Andreja Silić-Švonja)
* uključivanje u raspravu oko Statuta
* sudjelovanje u raspravi o Nacrtu Strategije hrvatskog knjižničarstva 2016. – 2020.
* praćenje aktivnosti vezanih uz izgradnju/prenamjenu i opremanje novih prostora
* praćenje aktivnosti IFLA-ine Sekcije za knjižnične zgrade
* sudjelovanje na skupovima vezanim za tematiku Komisije (Požega)
* sudjelovanje članova Komisije u programskim i organizacijskim odborima skupova
* objavljivanje *Smjernica o knjižničnim zgradama*.

##### Plan aktivnosti za 2016. godinu

*Ciljevi Komisije:*

1) stručnim argumentima osvještavati donositelje odluka (prvenstveno lokalne i nacionalne vlasti) o potrebi i važnosti ulaganja u prostor, infrastrukturu, održavanje knjižnica i poticanju ulaganja radi energetske učinkovitosti prostora.

2) sakupljati informacije o zgradama i opremi knjižnica i prosljeđivati ih knjižničarima kako bi se ostvarila njihova čim bolja komunikacija s arhitektima i donositeljima odluka;

3) poticati izgradnju i opremanje knjižničnih prostora u skladu s preoblikovanim poslanjem i zadaćama knjižnice u svakodnevno promjenjivom informacijskom okruženju.

*Zadaci Komisije:*

1) Prikupljanje podataka za adresar dobavljača i proizvođača knjižnične opreme i objavljivanje adresara na mrežnim stranicama HKD-a;

2) Prikupljanje informacija o objavljenim natječajima ili pripremama za natječaje vezane uz izgradnju i opremanje knjižnica, rekonstrukcije prostora, uređenje okoliša knjižnica i poboljšanje energetske učinkovitosti prostora te objavljivanje informacija na mrežnim stranicama HKD-a.

3) Oblikovanje obrazaca za pomoć pri planiranju izgradnje ili opremanja knjižnice i njihovo objavljivanje na mrežnim stranicama HKD-a;

4) Redovito izvještavanje o radu Komisije i aktualnostima iz područja izgradnje i opremanja knjižnica u stručnim periodičkim izdanjima;

5) Okupljanje podataka o zakonskim i podzakonskim aktima koji se tiču izgradnje knjižnica i njihovo objavljivanje na mrežnim stranicama HKD-a;

6) Objavljivanje tematske publikacije o izgradnji i opremanju knjižnica u Hrvatskoj.

*Kontinuirane aktivnosti:*

* redovito održavanje mrežnih stranica Komisije
* aktivno sudjelovanje u radu svih stručnih tijela, na skupovima, savjetovanjima i radionicama koji se bave problematikom izgradnje i opremanja knjižnica
* praćenje noviteta u području izgradnje i opremanja knjižnica u Hrvatskoj i u svijetu
* predstavljanje reprezentativnih prostora hrvatskih knjižnica domaćoj i stranoj javnosti
* objavljivanje prikaza, iskustava te znanstvenih i stručnih članaka u stručnim glasilima u Hrvatskoj i u svijetu
* jačanje suradnje s komisijama u sklopu Sekcije za upravljanje i tehnologiju
* ostvarivanje suradnje s novoosnovanom Radnom grupom za Zelene knjižnice u cilju poticanja energetske učinkovitosti u knjižnicama
* suradnja s drugim komisijama, radnim grupama i sekcijama koje djeluju u Hrvatskom knjižničarskom društvu na razvoju ukupnog knjižničnog sustava Republike Hrvatske
* publikacija - vodič o novim knjižničnim zgradama u Hrvatskoj (prikupiti podatke od matičnih knjižnica) – možda e-izdanje
* portal zgrada hrvatskih knjižnica (slično NAPLE-ovom projektu)
* osmisliti zajedničko predstavljanje (ili projekt) na nekom skupu ili okruglom stolu s nekom od komisija ili sekcija
* međunarodna suradnja i razmjena iskustava (s istovrsnim sekcijama ili komisijama)
* tema Skupštine: uloga knjižnica i novih prostora u suvremenom društvu znanja – nove knjižnične zgrade: planiranje potreba, uvjeti, suradnja, problemi i kako se nositi s izazovima koje donosi nova tehnologija i potrebe korisnika

#### Komisija za statistiku i pokazatelje uspješnosti u knjižnicama (predsjednica Marina Mihalić)

*Članovi*:

**Predsjednica: dr. sc. Marina Mihalić, knjižničarska savjetnica**

Nacionalna i sveučilišna knjižnica u Zagrebu, Hrvatske bratske zajednice 4, 10000 Zagreb

[mmihalic@nsk.hr](mailto:mmihalic@nsk.hr)

Mandat od **rujna 2014.** do **rujna 2016.**

**Evgenija Arh**, članica

Matična ustanova: Sveučilišna knjižnica u Rijeci, Dolac 1, 51 000 Rijeka

[earh@svskri.hr](mailto:earh@svskri.hr), telefon: 051/336-911/104

**dr. sc. Martina Dragija-Ivanović**, članica

Matična ustanova: Sveučilište u Zadru, Odjel za knjižničarstvo, Mihovila Pavlinovića bb, 23000 Zadar

[mdragija@unizd.hr](mailto:mdragija@unizd.hr), telefon: 0123/345-046

**Goranka Mitrović**

Matična ustanova: Nacionalna i sveučilišna knjižnica, Hrvatske bratske zajednice 4, 10000 Zagreb

[gmitrovic@nsk.hr](mailto:gmitrovic@nsk.hr), telefon: 01/6164-386

**Tatjana Nebesny**

Matična ustanova: Knjižnice grada Zagreba - Gradska knjižnica, Starčevićev trg 6, 10000 Zagreb

[t.nebesny@kgz.hr](mailto:t.nebesny@kgz.hr), telefon: 01/4572-344

**prof. dr. sc.Kornelija Petr-Balog**, zamjenica predsjednice

Matična ustanova: Sveučilište, Jaegerova 9, 31000 Osijek

[kpetr@ffos.hr](mailto:kpetr@ffos.hr)

**dr.sc. Aleksandra Pikić**, članica

Matična ustanova: Filozofski fakultet - knjižnica, Sveučilište u Zagrebu, Ivana Lučića 3, 10000 Zagreb

[apikic@ffzg.hr](mailto:apikic@ffzg.hr), telefon: 01/6120-250

**Nikolina Škorić**, članica

Matična ustanova: Fakultet građevinarstva, arhitekture i geodezije, Matice hrvatske 5, 21000 Split

[nikolina.skoric@gradst.hr](mailto:nikolina.skoric@gradst.hr), telefon: 021/303-389

**Irena Urem**, članica

Matična ustanova: Sveučilišna knjižnica u Splitu, Ruđera Boškovića 31, 21000 Split

[irena.urem@svkst.hr](mailto:irena.urem@svkst.hr), telefon: 021/434-861

**prof. dr.sc. Daniela Živković**, članica

Matična ustanova: Filozofski fakultet, Odsjek za informacijske i komunikacijske znanosti, Ivana Lučića 3, 10000 Zagreb

[daniela.zivkovic@zg.hinet.hr](mailto:daniela.zivkovic@zg.hinet.hr), telefon: 01/6002-302

*Ciljevi djelovanja Komisije*

1. promicanje standardiziranog prikupljanja i korištenja knjižnične statistike u hrvatskim knjižnicama prema nacionalnim i međunarodnim standardima
2. poticanje studija slučaja i dobrih rješenja primjene knjižnične statistike i mogućnosti njihove usporedbe na nacionalnoj i međunarodnoj razini primjenom međunarodne norme ISO 2789
3. podržavanje razvoja i uvođenje praćenja i prikupljanja podataka potrebnih u upravljanju knjižnicama u smislu pokazatelja uspješnosti prema međunarodnoj normi ISO 11620
4. suradnja sa nadležnim državnim institucijama zaduženim za prikupljanje statistike i primjene standarda

##### Izvješće o radu u 2015. godini

**Članovi Komisije uključeni su rad na:**

projektu Nacionalne i sveučilišne knjižnice u Zagrebu: *Primjena hrvatskih ISO normi (ISO 2789 i ISO 11620) za jedinstveno elektroničko prikupljanje, obradu /analizu u prikaz statističkih podataka o poslovanju svih vrsta knjižnica*

*(Marina Mihalić, Kornelija Petr-Balog).*

**Održana su izlaganja na:**

**10. Savjetovanju za narodne knjižnice.**

Tuheljske toplice 30. rujna do 2l. listopada 2015.

Marina Mihalić. *Međunarodne norme za statistiku i sustav kvalitete u knjižnicama- praksa ili utopija*

*Kornelija Petr-Balog. Kultura kvalitete u narodnim knjižnicama- zašto je važana i kako je mjeriti?*

*Martina Dragija Ivanović. Mjerenje utjecaja knjižnice na zajednicu: primjer istraživanja utjecaja narodnih knjižnica u manjim sredinama.*

**Na okruglom stolu** *Vrednovanje , upravljanje i zagovaranje ishoda u knjižnicama: mogućnosti uspostave ravnoteže poslovnih i tradicionalnih knjižničarskih vrijednosti.* Hrvatsko knjižničarsko društvo uz suorganizaciju Nacionalne i sveučilišne knjižnice u Zagrebu, Zagreb, 29. svibnja 2015.

Marina Mihalić. Vrednovanje kvalitete u knjižnicama – prema smjernicama za praksu vrednovanja kvalitete.

Organiziran je zajednički jednodnevni okrugli stol Komisije za statistiku i pokazatelje uspješnosti u knjižnicama, Komisije za javno zagovaranje i Komisije za upravljanje, uz suorganizaciju nacionalne i sveučilišne knjižnice u Zagrebu i CARNeta, i radi potpore organizacije virtualne učionice i javljanja člana IFLA-ine Komisije za statistiku sa međunarodnog skupa u Parizu (QQML), kolege iz Finske nacionalne knjižnice Markku A. Laitinen.

Pripremljeno je Izvješće o organizaciji skupa za Ministarstvo kulture RH, objavljen je prilog – izvješće o skupu u Novostima HKD-a, br. 67, listopad 2015.

##### Plan aktivnosti za 2016. godinu

* Komisija u 2016. g. planira rad na prijedlogu skupa pokazatelja za sve vrste knjižnica koji bi bili obuhvaćeni djelomično i unutar (novog) Standarda za narodne knjižnice i (budućeg) standarda za visokoškolske knjižnice, a mogli bi se primjenjivati prema standardnim statističkim vrijednostima sukladno ISO 2789 :2013 (E) i ISO 11620:2014 (E).
* Izrada uputa za prikupljanje (elektroničko izdanje u suradnji s Nacionalnom i sveučilišnom knjižnicom i Hrvatskim knjižničarskim društvom.)
* *Sudjelovanje na stručnom skupu*: Godišnjoj skupštini Hrvatskoga knjižničarskog društva u listopadu 2016.
* Suradnja s drugim komisijama i radnim skupinama.

#### Komisija za upravljanje (predsjednica Lea Lazzarich)

##### Izvješće o radu u 2015. godini

Komisija za upravljanje je sukladno programu rada bila suorganizator Okruglog stola Vrednovanje, upravljanje i zagovaranje ishoda u knjižnicama : mogućnosti uspostave ravnoteže poslovnih i tradicionalnih knjižničarskih vrijednosti koji je održan 29. svibnja 2015. u Zagrebu, NSK.

Komisija za statistiku i pokazatelje uspješnosti u knjižnicama, Komisija za upravljanje i Komisija za javno zagovaranje odlučile su da umjesto pojedinačnih okruglih stolova (3. okruglog stola Komisije za statistiku i pokazatelje uspješnosti u knjižnicama, 6. okruglog stola Komisije za upravljanje i 2. okruglog stola Komisije za javno zagovaranje) organizirati zajednički .

Komisija je tijekom ove godine započela pripreme na izradi anketnog upitnika Analizu potreba i očekivanih ishoda voditelja/ravnatelja knjižnica (ili što voditelj /ravnatelj knjižnice očekuje, želi znati i želi naučiti, te koja praktična znanja procjenjuje da su mu potrebna u obavljanju voditeljskog, menadžerskog posla). Taj će se posao nastaviti u 2016. godini.

##### Plan aktivnosti za 2016. godinu

Komisija će nastaviti pripremne poslove oko izrade anketnog upitnika, te nastojati provesti anketu predviđenu programom. Komisija će započeti pripremu sljedećeg Okruglog stola koji se planira u 2017. godini, te u tom smislu s ostalim Komisijama započeti rad na prijavi programa i definiranju teme koja će se raspraviti na sljedećem Okruglom stolu.

Komisiju za upravljanje će u narednom razdoblju, do kraja mandata (2016.) voditi sadašnja podpredsjednica Komisije Zrinka Udiljak Bugarinovski.

#### Komisija za zaštitu knjižnične građe (predsjednica Maja Krtalić)

##### Izvješće o radu u 2015. godini

Na inicijativu Jablanke Sršen, a potaknuto neaktivnošću Komisije za zaštitu u 2014. i 2015. godini, održan je sastanak s ciljem da se Komisija za zaštitu ponovno konstituira i nastavi s radom. Na sastanku održanom 30. lipnja 2015. izabran je novi sastav Komisije, predsjednica i članovi. Prisutni članovi usvojili su plan rada za razdoblje rujan 2015 – rujan 2016. Od rujna do studenoga 2015. Komisija je održavala kontakte putem e-maila te radila na osmišljavanju Edukativnog portala Komisije za zaštitu HKD-a.

##### Plan aktivnosti za 2016. godinu

Sastanak Komisije za zaštitu Hrvatskog knjižničarskog društva

Zagreb, 30. lipnja 2015. 11:00 sati

Prisutni: Jablanka Sršen, Božica Anić, Dragica Krstić, Sanja Kosić, Ivana Župić Baždarić, Maja Krtalić

Dnevni red:

1. Razgovor o dosadašnjem radu Komisije
2. Biranje članova i predsjednika Komisije za razdoblje srpanj 2015. do rujan 2016.
3. Plan aktivnosti u razdoblju srpanj 2015. do rujan 2016.

Ad 1. Razgovor o dosadašnjem radu Komisije

Na inicijativu Jablanke Sršen, a potaknuto neaktivnošću Komisije za zaštitu u protekloj godini, održan je sastanak s ciljem da se Komisija za zaštitu ponovno konstituira i nastavi s radom. Jablanka Sršen i Božica Anić iznijeli su dosadašnje aktivnosti Komisije te iskustva i probleme s kojima su se suočavale u radu. Svatko je od prisutnih predstavio svoj djelokrug rada i mogući doprinos radu Komisije. U razgovoru su identificirane nove, ali i započete aktivnosti koje bi trebalo nastaviti.

Ad 2. Biranje članova i predsjednika Komisije za razdoblje srpanj 2015. do rujan 2016.

Prema dogovoru prisutnih članova, odlučeno je da predsjednica Komisije za zaštitu za početak bude Maja Krtalić. Inicijalno članstvo Komisije za zaštitu čine: Dragica Krstić, Sanja Kosić, Ivana Župić Baždarić. Jablanka Sršen i Božica Anić neće biti formalni članovi, ali će se uključiti po potrebi savjetom i sugestijama. Dogovoreno je da se identificiraju potrebe za nadopunom članstva te da se u Komisiju za zaštitu uključi još nekoliko članova ovisno o planiranim aktivnostima.

Ad 3. Plan aktivnosti u razdoblju srpanj 2015. do rujan 2016.

Prisutni članovi složili su se da aktivnosti Komisije treba grupirati oko sljedećih temeljnih područja: 1. izrada i prijevod edukativnih materijala; 2. praćenje i tumačenje legislative relevantne za zaštitu; 3. novinske zbirke; 4. kulturno dobro; 5. zavičajne zbirke; 6. obvezni primjerak; 7. digitalizacija i digitalna zaštita.

U narednih godinu dana Komisija planira:

1. za svako od navedenih temeljnih područja identificirati glavne postojeće probleme te predložiti aktivnosti koje mogu doprinijeti njihovom smanjenju.
2. izraditi mrežnu stranicu Komisije (Edukativni portal Komisije za zaštitu) na kojemu će se postaviti edukativne materijale vezane za temeljna područja (primjerice, tumačenje primjene Pravilnika o zaštiti, Pravilnika o reviziji i sl.)

#### Komisija za javno zagovaranje (predsjednica Edita Bačić)

##### Zapisnik sa sastanka Komisije za javno zagovaranje

Sastanak Komisije održan je 26.10.2015.g. u prostorijama HKD-a s početkom u 13:00 sati.

*Prisutn*i: Alemka Belan- Simić, Josip Stipanov, Davorka Pšenica, Vesna Golubović, Edita Bačić, Dunja Holcer.

*Odsutni*: Marina Mihalić i Gordana Miolin, (opravdano).

*Dnevni red:*

1. Strategija javnog zagovaranja i kampanja Budimo aktivni - zagovarajmo zajedno.
2. Rad naše Komisije u koordinaciji s HKD-om.
3. Zaključci Okruglog stola / Izvjestaj u HKD Novostima, Marina Mihalic.
4. Prijedlozi za Stručni odbor vezani uz nastavak rada Komisije u narednom razdoblju.

Ad 1) Vezano uz provedbu Strategije javnog zagovaranja HKD-a 2015. -2020. koja je na prijedlog Komisija za javno zagovaranje usvojena na 39. Skupštini u Splitu prisutni članovi su predložili sljedeće.

* + Knjižnice moraju djelovati partnerski, a načine i oblike partnerstva treba osmišljavati, ovisno je li riječ o zagovaranju unutar knjižničarske zajednice ili smo okrenuti javnosti. Dokumenti i strategije sami po sebi nisu dovoljni, potrebno je aktivno članstvo / Josip Stipanov /.
  + Potrebni su nam dobro osmišljeni dokumenti na temelju kojih djelujemo u okviru HKD-a, ali vrlo je važan i naš osobni angažman unutar struke i šire javnosti /Davorka Pšenica/.
  + Za uspješno zagovaranje nedostaje nam sustavni rad na evaluaciji naših aktivnosti koje provodimo u široj javnosti, evaluaciji zaključaka sa stručnih skupova, a isto tako i zaključaka sa Skupštine HKD-a i drugih tijela važnih za strateško promišljanje i plan rada HKD-a /Alemka Belan Simić/ .
  + Potrebno je postaviti prioritetne teme od važnosti za sve knjižničare u fokus naših aktivnosti i njih koordinirano zagovarati na svim nivoima. Predložena tema je – zagovaranje na nivou Ministarstava /kultura i znanost / za adekvatnu financijsku naknadu knjižničarima kod napredovanja u stručna zvanja i jedinstveni pristup bez obzira na radnu sistematizaciju i tip knjižnice u kojoj su knjižničari zaposleni / Vesna Golubović/.
  + Nedostaje nam koordinacije u rad HKD-ovih komisija i radnih tijela, u okviru Stručnog odbora /Edita Bačić/

Ad 2) Na temu koordiniranog djelovanja naš Komisije i drugih tijela i odbora HKD-a / Stručnog, Glavnog...) Komisija za javno zagovaranje zaključila je sljedeće:

* + Komisija za javno zagovaranje samo je jedna od stručnih Komisija HKD-a i kao takva predlaže i usmjerava HKD-e u pravcu potrebnih zagovaračkih aktivnosti, ali nije nadležna ni odgovorna za provođenje Strategije i djelovanje u javnosti jer su to pitanja od strateškog značaja. Uz suradnju svih stručnih tijela provodi ih Glavni i Stručni odbor i predsjednik HKD-a u okviru svojih ovlasti.

Ad 3) Od planiranih aktivnosti u ovoj godini Komisija za javno zagovaranje u partnerstvu s Komisijom za statistiku i pokazatelje uspješnosti i Komisijom za upravljane i marketing organizirala je u svibnju ove godine Okrugli stol na kojem je sudjelovalo 79 sudionika iz zemlje iz inozemstva. U radu Okruglog stola sudjelovala je i predsjednica HKD-a Dunja Holcer i predstavila je Strategiju javnog zagovaranja i okvirni plan kampanje Budimo aktivni zagovarajmo zajedno! Zaključci Okruglog stola su: Zajednički skup je sadržajnim okupljanje triju velikih tema koje izravno utječu na opstanak struke ukazao da su nužne promjene, naročito one koje se tiču kompetencija i znanja knjižničara, zatim područja radnih odnosa i radnog prava te globalne kulture i kreativnih industrija / Izvještaj Marine Mihalić, predsjednice programskog odbora).

Ad 4) Prijedlozi za Stručni odbor

* + Komisija predlaže Stručnom odboru da se u narednom razdoblju održe planirane radionice javnog zagovaranja za Glavni i Stručni odbor radi koordiniranja zajedničkih akcija što je prihvatila i podržala predsjednica Dunja Holcer.

Komisija predlaže Stručnom odboru da se u okviru *HKD Novosti* uvede rubrika u kojoj bi se knjižničari, a i drugi stručnjaci javljali u odnosu na važne teme i probleme vezane uz našu struku. Na taj način bi potakli kritičko razmišljanje i otvorili mogućnost rješavanja različitih problema, a i dobili priliku da čujemo i druga mišljenja.

#### Radna grupa za zelene knjižnice (predsjednik Ivan Kraljević)

##### Izvješće o radu u 2015. godini

Na 39. Skupštini Hrvatskog knjižničarskog društva održanoj u Splitu 2014. godine na inicijativu Dijane Sabolović-Krajina formirana je Radna grupa za Zelene knjižnice sa sljedećim članovima: Edita Bačić (Pravna knjižnica Sveučilišta u Splitu), Melinda Grubišić Reiter (Knjižnica Juraj Šižgorić, Šibenik), Dijana Sabolović-Krajina i Petar Lukačić (Knjižnica i čitaonica „Fran Galović“ Koprivnica) te u svojstvu predsjednika Ivan Kraljević (Sveučilišna knjižnica Juraj Dobrila u Puli). Radna grupa je postavila cilj stvoriti mrežu knjižnica zainteresiranih za sudjelovanje u već pokrenutom uzorku rada projekta Zelena knjižnica. Stvaranjem mreže knjižnica povezuje se ekologija s knjižničarstvom i obrazuje se javnost podizanjem svijesti o održivom razvoju i potrebi za zaštitom okoliša kroz knjižnice i knjižničarska društva. Osim toga Grupa će se baviti i problematikom energetske efikasnosti u knjižničnim zgradama.

Za 2015. godinu Grupa je odlučila ostvariti sljedeće ciljeve:

1. napraviti online anketu među hrvatskim knjižničarima kako bi pronašli zainteresirane knjižničare za sudjelovanje u projektu
2. održavati predavanja o projektu Zelena knjižnica
3. stvaranje mreže zainteresiranih knjižničara kroz društvene mreže.

*Svi ciljevi su realizirani.*

1. *Anketa*

U veljači 2015. godine online anketa poslana je svim Matičnim službama u Hrvatskoj koje su proslijedile anketu svim knjižnicama na svom području te je ispunjavanje iste završilo u travnju. Glavni cilj bio je ustanoviti koje su knjižnice zainteresirane za sudjelovanje u postojećem obrascu rada projekta Zelena knjižnica.

Anketa se sastojala od dva dijela – prvi dio bio je orijentiran na sakupljanje osnovnih podataka o knjižnicama, a drugi dio bio je sastavljen od pitanja. Anketu je ispunilo 174 knjižničara iz raznih knjižnica što bi značilo da je anketom obuhvaćeno 10% svih knjižnica u Hrvatskoj. Na anketu je najviše odgovorilo knjižničara iz školskih knjižnica (59%), narodnih knjižnica (29%), visokoškolskih knjižnica (10%) i Specijalnih knjižnica (3%).

* Na pitanje „Jeste upoznati s projektom Zelena knjižnica u Hrvatskoj?“ 23% knjižničara odgovorilo je da su upoznati s projektom, 37% je djelomično upoznato,a 36% nikad nije čulo za projekt te 4% neodgovorenih.
* Na pitanje „Jeste upoznati sa sličnim projektima u Hrvatskoj?“ 57% knjižničara odgovorilo je da nisu upoznati sa sličnim projektima, 30% ih je djelomično upoznato, 10% je upoznato te 3% bez odgovora.
* Na pitanje „Jeste upoznati sa sličnim projektima izvan Hrvatske?“ 86% knjižničara odgovorilo je da nisu upoznati sa sličnim projektima izvan Hrvatske, 10% ih je djelomično upoznato te 3% bez odgovora.
* Na pitanje „Smatrate li da knjižnice trebaju biti uključene u edukaciju javnosti i podizanje svijesti o ekološkoj problematici?“ velika većina, točnije 93%, odgovorila je da knjižnice trebaju biti uključene u takve edukacije, 6% nije sigurno u to i 1% bez odgovora.
* Na pitanje „Jeste li već uključeni u neki projekt koji spaja knjižničarstvo i ekologiju?“ 30% knjižničara je odgovorilo da su uključili „zelene teme“ u svoje redovite programe, 66% nije i 4% bez odgovora.
* Na pitanje „Ako još niste, želite li u svojoj knjižnici pokrenuti projekt Zelena knjižnica?“ većina knjižničara je odgovorila da su zainteresirani za sudjelovanje u projektu – 73%, 14% nije zainteresirano te 13% bez odgovora.
* Na pitanje „Imate li posebnu mrežnu stranicu vezanu uz projekt?“ 4% knjižnica ima posebnu mrežnu stranicu, 90% nema te 6% bez odgovora.
* Na pitanje **“**Sadrže li mrežne stranice vaše knjižnice poveznice na mrežne stranice koje se odnose na ekologiju?“ samo 5% knjižnica je odgovorilo pozitivno, 85% negativno i 10% bez odgovora.

Nakon analiziranja ovih rezultata možemo zaključiti da su knjižničari zainteresirani za umrežavanje u sklopu projekta Zelena knjižnica te da je svijest o zaštiti okoliša već razvijena među knjižničarima zajedno sa željom da sudjeluju u razvijanju i ponudi tema o zaštiti okoliša za svoje korisnike. Stoga će, u svojem budućem radu, Radna grupa za Zelene knjižnice nastaviti nuditi informacije i poduku za knjižničare. Informacije će se sastojati od predavanja i radionica te promocije održivog razvoja u društvu.

1. *Predavanja*

Do sada je održano nekoliko predstavljanja koncepta projekta Zelena knjižnici i to u Puli, Osijeku, Splitu, Slavonskom Brodu, Cape Townu, a krajem 2015. godine održat će se i u Karlovcu (20.11.) i Zagrebu(10.12.). Svrha predavanja je podizanje svijesti o nužnosti uključivanja u ovakve projekte, motiviranje knjižničara i dijeljenje iskustva i znanja o provedbi projekta.

1. *Zajednička akcija „Pokrenimo zelene knjižnice“*

U svibnju 2015. Radna grupa započinje Zajedničku akciju „Pokrenimo zelene knjižnice“ kao svojevrsnu motivaciju knjižnicama da po uzoru na postojeći projekt planiraju svoje daljnje samostalne aktivnosti. Akcija započinje projekcijama filmova s ovogodišnjeg*E?! - Okolišnog film festivala,* čije je prikazivanje omogućila *Zelena akcija*. Do studenog 2015. godine u akciju se uključilo 67 knjižnica, a očekivanja su da će se do kraja godine taj broj povećavati.

##### Plan aktivnosti za 2016. godinu

1. Nastavak upoznavanja knjižničara sa zelenim knjižnicama kroz predavanja i radionice

2. Uključiti predavanja u sustav CSSU-a

3. Povezati se sa komisijama i radnim grupama radi zajedničkih ciljeva

#### Sekcija za visokoškolske i specijalne knjižnice

##### Izvješće o radu u 2015. godini

Sekcija za visokoškolske i specijalne knjižnice u svom sastavu ima osam komisija, i to su: [Komisija za bolničke knjižnice,](http://www.hkdrustvo.hr/hr/strucna_tijela/46/uvod/) [Komisija za državne informacije i službene publikacije](http://www.hkdrustvo.hr/hr/strucna_tijela/11/uvod/), [Komisija za glazbene knjižnice i zbirke](http://www.hkdrustvo.hr/hr/strucna_tijela/12/uvod/), [Komisija za medicinske knjižnice](http://www.hkdrustvo.hr/hr/strucna_tijela/13/uvod/), [Komisija za muzejske i galerijske knjižnice](http://www.hkdrustvo.hr/hr/strucna_tijela/14/uvod/), [Komisija za pravne i srodne knjižnice](http://www.hkdrustvo.hr/hr/strucna_tijela/47/uvod/), [Komisija za tehničke knjižnice](http://www.hkdrustvo.hr/hr/strucna_tijela/15/uvod/) i [Komisija za visokoškolske knjižnice](http://www.hkdrustvo.hr/hr/strucna_tijela/10/uvod/).

Sekcija je održala dva sastanka od kojih je jedan bio elektronički.

Plan i program rada Sekcije za visokoškolske i specijalne knjižnice za 2015.-2016.:

1. Organizacija 14. Dana specijalnih i visokoškolskih knjižnica te aktivno sudjelovanje na njima i na Skupštini HKD-a s izlaganjima, radionicama ili posterima.
2. Poticanje uvođenja jedinstvenog knjižničnog programa u što više knjižnica – povezivanje u zajednički online katalog.
3. Aktivno sudjelovanje u izradi zakona i pravilnika iz područja knjižničarstva.
4. Razvoj i unapređenje suradnje među knjižnicama RH i u regiji.
5. Aktivno sudjelovati u javnom zagovaranju knjižnica i promoviranju knjižničarske struke s ciljem unapređenja statusa visokoškolskih i specijalnih knjižnica i knjižničara.
6. Aktiviranje u radu CSSU i na polaženju predloženih radionica.
7. Praćenje i poticanje stručnog napredovanja knjižničara u specijalnim i visokoškolskim knjižnicama.
8. Poticanje knjižničara na istraživanja i objavljivanje rezultata tih istraživanja (u suradnji s matičarkom za specijalne i visokoškolske knjižnice Zagorkom Majstorović).
9. Rad na problematici registracije zbirki knjižnične i neknjižnične građe u muzejima i galerijama (u suradnji s Komisijom za zaštitu knjižnične građe, Komisijom za povijest knjige i knjižnica i Ministarstvom kulture RH).
10. Predlaganje proširenja web sadržaja HKD-a.
11. Provjeriti Upisnik knjižnica (<http://www.min-kulture.hr/default.aspx?id=202> ) da se utvrdi koje su knjižnice upisane i poticati one koje nisu da se upišu.
12. Suradnja s Matičnom službom za specijalne i visokoškolske knjižnice.

Sekcija za visokoškolske i specijalne knjižnice glavni je organizator *14. dana specijalnih i visokoškolskih knjižnica* koji su održani od 13.-16. svibnja 2015. u Lovranu. Skupu je nazočilo gotovo 200 sudionika iz zemlje i inozemstva. Bilo je održano 5 pozvanih predavanja, 34 prijavljena predavanja, 2 radionice, 2 okrugla stola i 15 sponzorskih izlaganja te je predstavljeno 21 postersko izlaganje. Sekcija je organizacijom ovog skupa, zahvaljujući prikupljenim financijskim sredstvima inozemnih i domaćih sponzora (više od 100.000 kn), zatvorila financijsku konstrukciju (neometan rad skupa, sredstva za idavanje Zbornika 14. dana specijalnih i visokoškolskih knjižnica) i priskrbila dodatana sredstva za rad Hrvatskog knjižničarskog društva.

Preko svojih komisija i radnih grupa, Sekcija je ukazivala na nepostojanje zajedničkog kataloga visokoškolskih i specijalnih knjižnica. Ulaskom većeg broja visokoškolskih i specijalnih knjižnica u integrirani knjižnični softver Aleph povećao se broj knjižničnih kataloga objedinjenih na jednom web sučelju.

Sekcija je, preko svojih članova, aktivno sudjelovala u radu CSSU-a, i to i kao predavači i kao polaznici.

Članovi Sekciju sudjelovali su u javnoj raspravi o strategiji knjižničarstva i novom Statutu HKD-a.

##### Plan aktivnosti za 2016. godinu

1. Sudjelovanje u organizaciji i radu redovne Skupštine Hrvatskoga knjižničarskog društva u listopadu 2016. s izlaganjima, radionicama, posterima i raspravama.
2. Poticanje uvođenja jedinstvenog knjižničnog programa u što više knjižnica – povezivanje u zajednički online katalog.
3. Aktivno sudjelovanje u izradi ili dopuni zakona, pravilnika, strategija i drugih akata iz područja knjižničarstva.
4. Aktivno sudjelovanje na skupovima u zemlji i inozemstvu.
5. Razvoj i unapređenje suradnje među knjižnicama RH i u regiji.
6. Aktivno sudjelovati u javnom zagovaranju knjižnica i promoviranju knjižničarske struke s ciljem unapređenja statusa visokoškolskih i specijalnih knjižnica i knjižničara.
7. Aktivnije sudjelovanje u radu CSSU te polaženje postojećih radionica.
8. Poticanje knjižničara na istraživanja i objavljivanje rezultata tih istraživanja.
9. Pomaganje kod rješavanje problema registracije zbirki knjižnične i neknjižnične građe u muzejima i galerijama.
10. Suradnja s Matičnom službom za specijalne i visokoškolske knjižnice.

#### Komisija za visokoškolske knjižnice (predsjednica Marijana Mišetić)

##### Izvješće o radu u 2015. godini

U izvještajnom razdoblju Komisija za visokoškolske knjižnice HKD-a djelovala je u sljedećem sastavu:

Marijana Mišetić – predsjednica komisije, Filozofski fakultet Sveučilišta u Zagrebu ([mmisetic@ffzg.hr](mailto:mmisetic@ffzg.hr))

Danica Vujičić – zamjenica predsjednice, Prirodoslovno-matematički fakultet, Biološki odsjek, Zagreb ([danica.vujicic@geol.pmf.hr](mailto:danica.vujicic@geol.pmf.hr))

Andreja Tominac – Učiteljski fakultet Odsjek u Petrinji, Petrinja ([andreja.tominac@ufzg.hr](mailto:andreja.tominac@ufzg.hr))

Dubravka Luić Vudrag – Filozofski fakultet Sveučilišta u Zagrebu ([dlvudrag@ffzg.hr](mailto:dlvudrag@ffzg.hr))

Helena Markulin– Medicinski fakultet Sveučilišta u Zagrebu ([hemar@mef.hr](mailto:hemar@mef.hr))

Tamara Krajna – Fakultet strojarstva i brodogradnje, Zagreb ([tkrajna@fsb.hr](mailto:tkrajna@fsb.hr))

Ivanka Šarić – Edukacijsko-rehabilitacijski fakultet, Zagreb ([isaric@erf.hr](mailto:isaric@erf.hr))

Zagorka Majstorović – Nacionalna i sveučilišna knjižnica u Zagrebu ([zmajstorovic@nsk.hr](mailto:zmajstorovic@nsk.hr))

Jasminka Mihaljević – Ekonomski fakultet Osijek ([jasminka@oliver.efos.hr](mailto:jasminka@oliver.efos.hr); [jasminka.mihaljevic@efos.hr](mailto:jasminka.mihaljevic@efos.hr))

Dolores Markotić – Pomorski fakultet Rijeka ([markotic@pfri.hr](mailto:markotic@pfri.hr))

Tijekom 2015. godine, Komisija za visokoškolske knjižnice djelovala je kroz:

* sudjelovanje članova u redovitom radu tijela Hrvatskoga knjižničarskog društva;
* sastanke Komisije (21. rujna 2015., povodom javne rasprave o *Nacrtu Strategije hrvatskog knjižničarstva 2016.-2020.*);
* organizaciju stručnog skupa *14. dani specijalnih i visokoškolskih knjižnica – Knjižnice: kamo i kako dalje?* (Lovran, 13.-16. svibnja 2015. g.) Na stručnom su skupu, kroz pozvana predavanja domaćih i stranih predavača, prijavljena izlaganja, radionice, okrugle stolove i posterska izlaganja predstavljene aktualne teme iz visokoškolskog i specijalnog knjižničarstva, s posebnim naglaskom na primjere dobre prakse. Podteme stručnoga skupa bile su:

*Knjižnične zbirke i usluge* (zbirke specijalnih knjižnica; e-knjige; e-knjižare kao konkurencija knjižnicama; budućnost izgradnje zbirki; financiranje knjižnica kroz projekte i fondove; knjižnični prostori, potrebe korisnika…);

*Knjižnice i istraživački podaci* (repozitoriji; otvoreni pristup i organizacija informacija; europska i hrvatska legislativa o pohrani istraživačkih podataka; nove kompetencije knjižničara…)

*Pozicioniranje knjižnica i knjižničara* (knjižničari kao suradnici u znanosti. na projektima ili u nastavi; knjižničari kao administracija; knjižnica i knjižničari u legislativi – *Zakon o knjižnicama*, *Zakon o muzejima*, *Pravilnik o uvjetima i načinu stjecanja stručnih zvanja u knjižničarskoj struci*…)

Skupu je prisustvovalo oko 120 sudionika.

* rad na izdavanju zbornika radova sa stručnog skupa *14. dani specijalnih i visokoškolskih knjižnica – Knjižnice: kamo i kako dalje?*.

##### Plan aktivnosti za 2016. godinu

Tijekom 2016. godine, Komisija za visokoškolske knjižnice HKD-a planira:

* nastavak redovnih aktivnosti;
* predlaganje teme elektroničkih izvora za hrvatske knjižnice (podtema: e-izvori za hrvatsku akademsku i znanstvenu zajednicu) kao jednu od tema Skupštine HKD-a koja će se održati u listopadu 2016. godine;
* rad na organizaciji Skupštine HKD-a u listopadu 2016. godine i izlaganja na Skupštini;
* održavanje sastanaka na kojima će se tematizirati aktualna problematika visokoškolskih knjižnica;
* rad na donošenju *Standarda za visokoškolske knjižnice*.

#### Komisija za državne informacije i službene publikacije (predsjednica Aleksandra Čar)

##### Izvješće o radu u 2015. godini

Komisija za državne informacije i službene publikacije aktivno djeluje u sklopu Sekcije za specijalne i visokoškolske knjižnice HKD-a. Zalaže se na promicanju i unapređivanje knjižničarske struke, a članovi Komisije aktivno sudjeluju u stalnom stručnom usavršavanju knjižničara kao predavači u CSSU ili su česti polaznici radionica koje organizira CSSU.

Jedan od osnovnih ciljeva Komisije za državne informacije i službene publikacije je i promicanje i zalaganje za slobodan pristup informacijama za sve - što podrazumijeva i odnosi se na organiziranje stručnog cjeloživotnog obrazovanja knjižničara i korisnika knjižnica, organizaciju i održavanje stručnih i znanstvenih skupova i radionica a vezano uz službene publikacije i državne informacije Republike Hrvatske i svijeta, a u sadašnjem trenutku napose o službenim publikacijama Europske unije i dostupnosti informacija, naročito u elektroničkom formatu.

Komisija se zalaže, a prema zacrtanoj strategiji HKD-a omogućavati i osiguravati slobodan protok informacija, kako bi se svim građanima omogućio i olakšao slobodan i jednak pristup građi i informacijama te zastupati pravo korisnika knjižničnih usluga i službi na slobodan i jednak pristup građi i informacijama, i ujedno težiti ostvarenju jednakih mogućnosti slobodnog pristupa, razmjene znanja i sudjelovanja u kulturnim aktivnostima za sve građane.

Vezano uz stručne skupove, članovi Komisije godinama su :

* članovi programskog i organizacijskog odbora Dana specijalnih i visokoškolskih knjižnica, također i u 2015. godini.
* tijekom 2015. g. članovi Komisije sudjelovali su u radu 14. Dana specijalnih i visokoškolskih knjižnica kao moderatori i izlagači, te su predstavili rad mreže Europe Direct u Republici Hrvatskoj
* članovi Komisije sudjelovali su s izlaganjima i na 39. skupštini HKD-a u Splitu i bili su članovi radnih tijela i povjerenstava
* članovi Komisije sudjelovali su u Programskom i organizacijskom odboru skupa "Uloga stručnog knjižničarskog društva danas" u povodu 40. obljetnice osnutka ZKD-a
* članovi Komisije sudjelovali su tijekom 2015. godine u radu uredništva britanskog informacijskog servisa European Sources Online te i na taj način pridonijeli olakšavanju pristupa službenim informacijama i publikacijama Europske unije
* članovi Komisije održali su tijekom 2015. godine niz radionica i edukacijskih programa vezanih uz pristup službenim izvorima informacija o Europskoj uniji
* članovi Komisije sudjeluju na stručnim skupovima u inozemstvu i regiji, pokušavaju aktivno sudjelovati i surađivati sa sličnim komisijama
* članovi Komisije su predavači u CSSU-u.

##### Plan aktivnosti za 2016. godinu

Plan za naredni period 2015. – 2016. u skladu je s osnovnim ciljem rada Komisije za državne informacije i službene publikacije, a to je – osiguranje temeljnog ljudskog prava na univerzalnu slobodu i dostupnost informacija o državnoj politici i njenim aktivnostima. Prema zadanim ciljevima provodit će u skladu s predviđenim zadacima i ciljevima koje je postavila strategija javnog zagovaranja knjižnica - zagovarati, kao što je naglašeno slobodan pristup informacijama, s naglaskom na službene publikacije i državne informacije i njihovu dostupnost u svim formatima. Komisija podržava programe javnog zagovaranja knjižničarske profesije i želi se što aktivnije uključiti u realizaciju navedenih programa.

Također, tijekom 2016. godine članovi Komisije radit će na daljnjem olakšavanju pristupa službenim publikacijama i informacijama kroz uspostavu novih alata za obradu i pristup, suradnju sa srodnim organizacijama i tijelima, sudjelovanje u radu stručnih i znanstvenih skupova u tom području, te kroz pružanje specifičnih programa edukacija.

#### Komisija za glazbene knjižnice i zbirke (predsjednica Sanja Vukasović Rogač)

##### Izvješće o radu u 2015. godini

Komisija broji 11 redovnih i 5 pridruženih članova.

Održano je nekoliko elektroničkih sastanaka, dogovori se obavljaju elektroničkom poštom i telefonom.

* Ažurirani podaci na mrežnoj stranici HKD, Komisije za glazbene knjižnice i zbirke.
* Ažurirana mrežna stranica Franjo Ksaver Kuhač (<http://www.kuhac.net>), dopunjena novim izdanjima. Projekt u suradnji s Hrvatskom udrugom muzičkih knjižnica, arhiva i dokumentacijskih centara – HUMKAD.
* U suradnji s Muzičkom akademijom Sveučilišta u Zagrebu Komisija je pomogla organizirati svečanu predaju donacije CD-a Croatia Recordsa glazbenim i narodnim knjižnicama. Svečanost je održana 11.03.2015. u Muzičkoj akademiji Sveučilišta u Zagrebu (Trg maršala Tita 12, Zagreb).
* Redovita suradnja s hrvatskim i međunarodnim strukovnim udrugama (HUMKAD, IAML i dr.).
* Tri članice Komisije sudjelovale su na 14. danima specijalnih i visokoškolskih knjižnica, održanima u Lovranu 13.05. - 16.05.2015.

##### Plan aktivnosti za 2015./2016. godinu

Komisija broji 11 redovnih i 5 pridruženih članova.

U planu je redovito održavanje sastanaka i kontakata elektroničkom poštom i telefonom.

* Ažuriranje mrežne stranice HKD, Komisije za glazbene knjižnice i zbirke.
* Nastavak redovite suradnje s hrvatskim i međunarodnim strukovnim udrugama (HUMKAD, IAML i dr.)
* Nastavak rada na projektu Franjo Ksaver Kuhač (<http://www.kuhac.net>), digitalizacija radova i postavljanje na mrežnu stranicu; nastavak promoviranja mrežne stranice. U suradnji s Hrvatskom udrugom muzičkih knjižnica, arhiva i dokumentacijskih centara – HUMKAD.
* Održavanje manifestacije Glazbeni antikvarijat, u siječnju 2015. Manifestacija se temelji na prikupljanju viškova, nepotrebne i otpisane glazbene građe iz knjižnica. Krajem siječnja organizirat ćemo sajam pod nazivom Glazbeni antikvarijat, mjesto održavanja Hrvatski glazbeni zavod (Gundulićeva 6, Zagreb) u trajanju od 3 dana. Građa bi se dijelila besplatno. Događaj će se objaviti na mrežnim stranicama Komisije, HUMKAD-a i srodnih udruga, na stranici culture.net, te tiskanim plakatima i letcima s podacima o manifestaciji. U suradnji s Hrvatskom udrugom muzičkih knjižnica, arhiva i dokumentacijskih centara – HUMKAD.
* Sudjelovanje na 15. danima specijalnih i visokoškolskih knjižnica 2016., zastupljenost većim brojem članova, po mogućnosti sudjelovanje izlaganjem.
* Sudjelovanje u radu Međunarodne udruge glazbenih knjižnica, arhiva i dokumentacijskih centara (International Association of Music Libraries, Archives and Documentation Centres – IAML). Godišnja skupština održat će se 03.-08.07.2016. u Rimu, Italija. Članovi prate rad kroz tri profesionalne sekcije i podnošenjem godišnjeg izvješća Hrvatskog nacionalnog ogranka. Željka Radovinović sudjelovat će izlaganjem o promjenama u radu Knjižnice Muzičke akademije Sveučilišta u Zagrebu nakon preseljenja u novu zgradu.
* Komisija će ponovo ispitati mogućnost realizacije osuvremenjenog vodiča glazbenih knjižnica za cijelu Hrvatsku u elektroničkom obliku (nastavak Vodiča kroz glazbene knjižnice i zbirke Zagreba (objavljen 1997).
* Također će razmotriti mogućnost da se na temelju izlaganja Digitalizirana glazbena građa – projekti u hrvatskim knjižnicama koje je u ime Komisije održao Milko Belevski (Gradska knjižnica Zadar) na 39. skupštini HKD-a u Splitu, objedine podaci i postavite na zajedničko mrežno mjesto s linkovima. Tako bismo omogućili veću dostupnost podataka i građe.

#### Komisija za medicinske knjižnice (predsjednica Tamara Marija Seme)

Dana 5. 12.2014. KMK je predložila svoje kandidate za dva Povjerenstva i to :

- kolegicu Gordanu Ramljak za člana Povjerenstva za izradu Standarda za specijalne knjižnice (predstavnika bolničkih knjižnica) i

- kolegicu Lovelu Machala Poplašen za članicu Povjerenstva za izradu Standarda za visokoškolske knjižnice (predstavnika biomedicinskih visokoškolskih knjižnica)

##### Plan i program rada za razdoblje 2014.-2016. sa izvješćem o realizaciji za 2015. po točkama

*Točka 1. Izrada popisa tiskanih biomedicinskih časopisa za razdoblje 2009.-2016. (nadopuna postojećeg koji obuhvaća razdoblje 2004.-2008.) u cilju bolje međuknjižnične suradnje, te koordinirane nabave*

Ova točka je u fazi realizacije i trebala bi biti realizirana do kraja godine, a javno

dostupna od siječnja 2016. uz sustav Send na stranicama knjižnice IRB-i HKD-a (KMK).

*Točka 2. Poticanje svih biomedicinskih knjižnica na uključivanje u sustav za međuknjižničnu posudbu SEND*

Točka programa je realizirana. Većina biomedicinskih knjižnica uključena je u sustav.

KMK priprema dopis koji će biti upućen kolegama u knjižnici IRB-a sa prijedlozima za otklanjanje problema u radu sa sustavom Send, a u cilju njegovog unapređenja.

*Točka 3. Donošenje jedinstvenog obrasca Potvrde o indeksiranosti i citiranosti radova*

Točka programa biti će na dnevnom redu u 2016.

*Točka 4. Donošenje obrasca Razdužnica*

Programska točka je realizirana donošenjem obrasca koji je moguće modificirati prema potrebama svake pojedine ustanove. Međutim, korištenje Razdužnica ovisit će o interesu kolega knjižničara, kao i o interesu uprava matičnih ustanova knjižnica u sastavu.

*Točka 5. Aktivno sudjelovanje u izradi zakona, pravilnika i standarda iz područja knjižničarstva*

Članovi Komisije za medicinske knjižnice aktivno su sudjelovali sa svojim prijedlozima u izradi Strategije hrvatskog knjižničarstva 2016.-2020. Aktivnosti na realizaciji ove točke nastavit će se i u 2016.

*Točka 6. Ažuriranje adresara biomedicinskih knjižnica*

Programska točka je realizirana. Adresar bolničkih knjižnica za 2015. je ažuriran.

*Točka 7. Odabir stručnih članaka za stranice KMK (HKD)*

Točka programa biti će realizirana u 2016. godini.

#### Komisija za bolničke knjižnice (predsjednica Danica Crnobrnja)

##### Izvješće o radu u 2015. godini i plan aktivnosti za 2016. godinu

Na 1. e-sastanku članova Komisije za bolničke knjižnice od 03.-12. prosinca 2014.godine usvojen je jednoglasno slijedeći Program rada KBK-a:

1. Sudjelovanje u izradi Zakona o knjižnicama
2. Sudjelovanje u Povjerenstvu za izradu Standarda za specijalne knjižnice
3. Rad na upisu knjižnične djelatnosti u Sudski registar djelatnosti matičnih ustanova
4. Animiranje knjižničara bolničkih knjižnica za aktivno sudjelovanje i pohađanje tečajeva CSSU
5. Suradnja s ostalim komisijama i sekcijama HKD-a na realizaciji planova i programa rada
6. Organizacija stručnih skupova i sudjelovanje na istima
7. Suradnja sa srodnim stručnim i znanstvenim knjižničarskim društvima drugih zemalja na zajedničkim projektima, stručni posjeti, predavanja i sl.
8. Uključivanje u rad IFLA-e preko izabranih predstavnika HKD-a u cilju razvoja i unaprijeđenja bolničkih knjižnica.

Točka 1. Programa realizirana je aktivnim sudjelovanjem članova KBK-a u izradi Zakona o knjižnicama kroz primjedbe i prijedloge na isti.

Točka 2. Programa realizirana je izborom kolegice Gordane Ramljak, prof., višeg knjižničara u Povjerenstvo za izradu Standarda za specijalne knjižnice.

Točka 3. Programa realizirana je djelomično jer Suglasnost za upis knjižnične djelatnosti bolničkih ustanova u Sudski registar djelatnosti RH kojega je predložila Komisija za bolničke knjižnice a supotpisala predsjednica HKD-a Dunja Holcer i savjetnica za visokoškolske i specijalne knjižnice dr. sc. Zagorka Majstorović čeka na odgovor iz Ministarstva kulture i Hrvatskog knjižničnog vijeća. Ista Suglasnost upućena je i Ministarstvu zdravlja od kojih je stigao odgovor kako su oni nadležni samo za upis zdravstvene djelatnosti u Registar djelatnosti ustanova te da matične ustanove mogu osnovati za svoje potrebe knjižnicu. Aktivnosti na upisu knjižnične djelatnosti u Sudski registar djelatnosti ustanova se nastavljaju i u 2016. godini.

Točka 4. Animirali smo knjižničare u bolničkim ustanova da sudjeluju i pohađaju tečajeve CSSU. Neke kolegice teško dobivaju odobrenje od svojih ustanova za pohađanjem istih te stoga predsjednica KBK-a Danica Crnobrnja upućuje dopis s preporukom i pozivom za sudjelovanjem kako bi kolegice dobile slobodan dan za prisustvovanje istima. Aktivnosti na ovu temu nastavljaju se i u 2016.godini.

Točka 5. Članovi Komisije za bolničke knjižnice surađivali su s ostalim komisijama i sekcijama HKD-a na realizaciji planova i programa rada u 2015.godini. Kolegica Ramljak Gordana bila je članica Povjerenstva za dodjelu priznanja "Knjižnica godine 2015". Stručna suradnja s komisijama i sekcijama nastavit će se i u 2016.godini.

Točka 6. Članovi KBK-a prisustvovali su stručnim skupovima, tečajevima i radionicama CSSU-u, MICC-u, kongresu Dani specijalnih i visokoškolskih knjižnica u 2015.godini. Iste aktivnosti bit će nastavljene i u 2016. godini.

Točka 7. Ukoliko se ukaže prilika za suradnjom sa srodnim stručnim i znanstvenim knjižničarskim društvima drugih zemalja kroz projekte, posjete i predavanja, članovi će se, ako budu u mogućnosti, rado odazvati.

Točka 8. Članovi KBK-a nisu bili u prilici u 2015. godini neposredno se uključiti u rad IFLA-e. Ukoliko za to bude postojala prilika pretpostavlja se da će se uključiti.

#### Komisija za muzejske i galerijske knjižnice (predsjednica Darija Ćaleta)

##### Izvješće o radu u 2015. godini

Komisija za muzejske i galerijske knjižnice u 2015. godini održala je 1 sastanak (6. ožujka 2015.), sljedeći sastanak Komisije planiran je 13. studenoga 2015.

Zbog prijedloga novoga Zakona o muzejima koji je uvelike ugrozio status muzejskih i galerijskih knjižničara iz cijele Hrvatske održano je više elektronskih sjednica vezanih uz aktivnosti koje smo bili prisiljeni poduzeti kako bi se zaštitili.

*Aktivnosti komisije vezane uz zakon o muzejima*

29. siječnja 2015. Nacrt prijedloga zakona o muzejima prihvaćen je na 210. sjednici Vlade RH i proslijeđen saborskom Odboru za obrazovanje, znanost i kulturu te najavljen za prvo čitanje na 16. sjednici Hrvatskoga sabora.

20. veljače 2015. na molbu Komisije Hrvatsko knjižničarsko društvo očitovalo se o nacrtu prijedloga novog Zakona o muzejima dopisom koji je dostavljen Odboru za obrazovanje, znanost i kulturu Hrvatskoga sabora.

25. veljače 2015. spomenuti dopis proslijeđen je i svim Klubovima zastupnika Hrvatskoga sabora. Predsjednica Komisije D. Ćaleta proslijedila je članovima Komisije poziv Društva povjesničara umjetnosti Hrvatske (DPUH) za sudjelovanje na javnoj tribini „Zakon o muzejima“ koja će se u Zagrebu održati 10. ožujka 2015.g.

10. ožujka 2015. predsjednica Komisije D. Ćaleta sudjelovala na javnoj tribini „Zakon o muzejima“ održanoj u Društvu povjesničara umjetnosti Hrvatske (DPUH) i javno iznijela i obrazložila primjedbe Komisije vezane za ugrožavanje statusa muzejskih i galerijskih knjižničara RH koje su posljedica prijedloga novog Zakona o muzejima.

3. travnja 2015. Komisija šalje svoje prijedloge za izmjenu i dopunu Radnoj skupini HMD-a

30. travnja 2015. Nakon sastanaka Radne skupine s povjerenstvom MK RH predložena nova verzija Zakona o muzejima s 3 opcije vezano za definiranje muzejskog osoblja.

3. svibnja 2015. Hrvatsko knjižničarsko društvo u suradnji s članovim Komisije šalje dopis članovima Odbora za obrazovanje, znanost i kulturu Hrvatskoga sabora, te se usmeno obraća Jasenu Mesiću, članu Odbora zbog problema s nepriznavanjem viših zvanja u knjižničarskoj struci.

20. svibnja 2015. članovi Komisije zastupani Hrvatskim knjižničarskim društvom šalju dopis MK RH kao prilog javnoj raspravi o zadnjoj predloženoj verziji Zakona o muzejima

Na 20. sjednici Hrvatskoga sabora Zakon o muzejima je usvojen nakon drugog čitanja (rasprava o Zakonu je zaključena 24. rujna 2015.)

Zakon o muzejima objavljen je u Narodnim novina (NN 110/2015), sve primjedbe Komisije zastupane Hrvatskim knjižničarskim društvom su usvojene.

*Aktivnosti komisije vezane uz izdavanje vodiča po zagrebačkim muzejskim i galerijskim knjižnicama*

Prvi sastanak uredništva i radne grupe za izradu publikacije održan je 3. ožujka 2015. u sljedećem sastavu: Štefka Batinić (Školski muzej, Zagreb); Darija Ćaleta (Hrvatski prirodoslovni muzej, Zagreb); Anđelka Galić (Muzej za umjetnost i obrt, Zagreb); Kristina Kalanj (Tehnički muzej, Zagreb); Snježana Radovanlija Mileusnić (Muzejski dokumentacijski centar, Zagreb). Na sastanku se odredila strategija inicijalnog rada i opća struktura i vrsta publikacije (cjelokupan dokument o muzejskim i galerijskim knjižnicama i muzejskom knjižničarstvu u obliku tiskane dvojezične monografske publikacije u kojoj će biti zastupljene muzejske i galerijske knjižnice zagrebačke regije) te strategija rada na dobivanju potrebnih novčanih sredstava apliciranjem na dostupne izvore financiranja.

Plan izrade „Vodiča“ bi u prvoj fazi uključio identificiranje muzejskih i galerijskih knjižnica zagrebačke regije i poziv na suradnju te rad na osiguravanju svih bitnih formalno-pravnih parametara muzejskih knjižnica u sastavu svojih matičnih institucija.

Uredništvo je tijekom 2015. godine održalo još dva sastanka: 13. srpnja i 2. rujna 2015.

Komisija je aplicirala za sredstva za pripremne radove za izdavanje Vodiča na MK RH i prijavila program gradskom uredu za obrazovanje, kulturu i sport. Tiskanje publikacije planirano je u 2017. godini.

*Aktivnosti komisije na projektu „nacionalni pravilnik za katalogizaciju - izrada, objavljivanje i održavanje“*

Rad na projektu „Nacionalni pravilnik za katalogizaciju - izrada, objavljivanje i održavanje“ u koji su uključena 4 člana Komisije unutar Radne grupe za muzeje. Tijekom 2015. godine održano je 5 sastanaka i 1 radionica.

*Aktivnosti komisije na 14. Danima specijalnih knjižnica*

Više članova Komisije sudjelovalo je na 14. danima specijalnih i visokoškolskih knjižnica (Lovran, svibanj 2013. g.)

- 4 usmena izlaganja članova Komisije (K. Kalanj, D. Ćaleta. M. Vinaj, I. Knežević Križić)

Kristina Kalanj: Analiza muzejskog nakladništva unutar prizme specifičnih djelatnosti muzejske knjižnice-Tehnički muzej u Zagrebu

Darija Ćaleta: Nacrt prijedloga novog zakona o muzejima i status knjižničara u hrvatskim muzejima i galerijama

Marina Vinaj, Tamara Zadravec, Žana Amidžić: Knjižnica Khuen-Belasi – (raz)otkrivanje nuštarske kulturno-povijesne riznice

Ivana Knežević Križić, Marina Vinaj, Tamara Zadravec: Specijalne zbirke neknjižne građe (sitnoga tiska) u Odjelu knjižnice Muzeja Slavonije

- 2 posterska izlaganja (M. Maruna, A. Gri Štorga).

##### Plan aktivnosti za 2016. godinu

* Rad na razvijanju mrežno dostupnog skupnog kataloga muzejskih i galerijskih knjižnica u Hrvatskoj koje koriste K++ u suradnji s tvrtkom Link2
* Nastavak rada na pripremi *Vodiča po zagrebačkim muzejskim i galerijskim knjižnicama* koji bi se trebao izdati 2017. g.
* Nastavak rada na projektu „Nacionalni pravilnik za katalogizaciju - izrada, objavljivanje i održavanje“ u koji su uključena 4 člana Komisije unutar Radne grupe za muzeje
* Sudjelovanje članova Komisije na domaćim i međunarodnim stručnim skupovima.

#### Komisija za tehničke knjižnice (predsjednica Vesna Špac)

##### Izvješće o radu u 2015. godini

Komisija za tehničke knjižnice ima deset članova, i to su: Nada Avakumović (INDOK Končar- Institut za elektrotehniku, Zagreb), Andrea Božić (Saponia, Osijek), Lahorka Crnković (Fakultet prometnih znanosti, Zagreb), Dijana Erceg (Građevinsko-arhitektonski fakultet, Split), Bojan Macan (Institut Ruđer Bošković, Zagreb), Andrija Nenadić (Pomorski fakultet, Split), Elizabeta Rybak-Budić (Grafički fakultet, Zagreb), Mario Šlosar (Tehnički fakultet, Rijeka), Vesna Špac (Veterinarski fakultet, Zagreb) i Andrea Zabjan Bogut (Fakultet strojarstva i brodogradnje, Zagreb).

Predsjednica Komisije za tehničke knjižnice tijekom 2015 bila je Vesna Špac. Komisija održala je tri sastanka od kojih su dva bila elektronička.

Plan i program rada Komisije za mandatno razdoblje 2015.-2016.:

* Praćenje i poticanje stručnog napredovanja knjižničara u tehničkim knjižnicama.
* Poticanje istraživanja i objavljivanja rezultata tih istraživanja.
* Promoviranje strategija i standarda za specijalne i visokoškolske knjižnice i aktivno praćenje i poticanje postupka za njihovo usvajanje.
* Analiza postojećih knjižničnih sustava u tehničkim knjižnicama i predlaganje mjera za njihovo poboljšanje ili zamjenu te pružanje pomoći knjižnicama koje uvode nove softvere.
* Dopuna web stranica Komisije za tehničke knjižnice s poveznicama na online kataloge tehničkih knjižnica u Hrvatskoj.
* Aktivno sudjelovanje na Danima specijalnih i visokoškolskih knjižnica i Skupštini HKD-a, po mogućnosti s izlaganjima.
* Sudjelovanje u obilježavanju Dana hrvatskih knjižnica 11. studenoga.
* Aktivirati se u radu CSSU – prijava tema i predavanja.
* Suradnja s Matičnom službom za specijalne i visokoškolske knjižnice (matičarka dr.sc.Zagorka Majstorović) – aktivno sudjelovanje na Informativnim danima.
* Aktivno sudjelovati u javnom zagovaranju knjižnica i promoviranju knjižničarske struke.
* Aktivno sudjelovanje članova Komisije u radu svojih regionalnih Društava.

Organiziranjem predavanja putem CSSU-a, kao jednom od značajnijih predviđenih aktivnosti Komisije, poticani su knjižničari na stalno stručno usavršavanje. Poseban se naglasak stavio na izradu potrebnih dokumenta za knjižnice, provođenje postupaka revizije i otpisa te osposobljavanje knjižničara za vađenje indeksiranosti i citiranosti radova znanstveno-nastavnog osoblja u njihovim institucijama. Članovi Komisije aktivno su sudjelovali kao predavači na CSSU radionicama.

Komisija je, kao dio Sekcije za visokoškolske i specijalne knjižnice, dala svoj doprinos i pri organizaciji *14. dana specijalnih i visokoškolskih knjižnica* koji su održani u svibnju Lovranu. Poticanje na aktivno sudjelovanje knjižničara na skupu rezultiralo je s pet predavanja, tri posterska izlaganja i jednom radionicom knjižničara iz tehničkih knjižnica. Dani su bili ujedno i idealno mjesto za susret knjižničara iz tehničkih knjižnica, njihovu suradnju, razmjenu iskustava i druženje.

Knjižničari iz tehničkih knjižnica sudjelovali su aktivno na informativnim danima koji su povremeno organizirani te su surađivali s matičnom službom vezano uz sve probleme i nedoumice iz područja visokoškolskog i specijalnog knjižničarstva.

Komisija je raspravljala o strategiji knjižničarstva i svoje je primjedbe poslala povjerenstvu koje je radilo strategiju tijekom javne rasprave.

Članovi Komisije pokušavaju nepostojanje zajedničkog kataloga tehničkih knjižnica (kao što je bio katalog SZI Tehnika) ublažiti, ako već ne i u potpunosti riješiti, učlanjivanjem sve većeg broja tehničkih knjižnica u integrirani knjižnični softver Aleph.

Upoznavanje knjižničara s programom za međuknjižničnu posudbu SEND 2.0, koji je razvila Knjižnica Instituta Ruđera Boškovića, provedeno je s namjerom uvođenja jednoobraznog modela međuknjižnične posudbe i njegovo pojednostavljenje. Međuknjižnična suradnja jedan je od načina učinkovitog pribavljanja informacija budući se broj baza podataka koje nabavljaju MZOS ili same ustanove smanjio.

##### Plan aktivnosti za 2016. godinu

* Praćenje i poticanje stručnog napredovanja knjižničara u tehničkim knjižnicama.
* Poticanje istraživanja i objavljivanja rezultata tih istraživanja.
* Promoviranje strategija i standarda za specijalne i visokoškolske knjižnice i aktivno praćenje i poticanje postupka za njihovo usvajanje.
* Analiza postojećih knjižničnih sustava u tehničkim knjižnicama i predlaganje mjera za njihovo poboljšanje ili zamjenu te pružanje pomoći knjižnicama koje uvode nove softvere.
* Dopuna web stranica Komisije za tehničke knjižnice s poveznicama na online kataloge tehničkih knjižnica u Hrvatskoj.
* Aktivno sudjelovanje na Danima specijalnih i visokoškolskih knjižnica i Skupštini HKD-a, po mogućnosti s izlaganjima.
* Sudjelovanje u obilježavanju Dana hrvatskih knjižnica 11. studenoga.
* Aktivirati se u radu CSSU – prijava tema i predavanja.
* Suradnja s Matičnom službom za specijalne i visokoškolske knjižnice (matičarka dr.sc.Zagorka Majstorović) – aktivno sudjelovanje na Informativnim danima.
* Aktivno sudjelovati u javnom zagovaranju knjižnica i promoviranju knjižničarske struke.
* Aktivno sudjelovanje članova Komisije u radu svojih regionalnih Društava.

#### Komisija za pravne i srodne knjižnice (predsjednik Dragutin Nemec)

##### Izvješće o radu u 2015. godini

Članovi Komisije za pravne i srodne knjižnice: Dragutin Nemec (predsjednik), Edita Bačić, Blaženka Peradenić-Kotur, Marija Tomečak, Dejana Golenko, Blanka Salatić, Ksenija Švenda–Radeljak, Marula Vujasinović i Irena Frigo Haltrich.

Komisija je putem svojih članova u navedenom razdoblju, uz smanjeni intenzitet iz objektivnih okolnosti, aktivno sudjelovala:

- u organizaciji 14. dana specijalnih i visokoškolskih knjižnica u svibnju u sklopu Sekcije za visokoškolske i specijalne knjižnice, kao i sadržajnom sudjelovanju s više izlaganja, postera i diskusijom u kojima su sudjelovali članovi

- na različitim stručnim skupovima u zemlji i inozemstvu, kroz članstvo i funkcije u stručnim i knjižničarskim tijelima, te aktivnim učešćem članova Komisije u djelovanju regionalne mreže pravnih i srodnih knjižničara, koja se svake godine povećava, kako članski, tako i teritorijem koji pokriva. Za to je dokaz i stručni susret u Ljubljani u sastavu proširenom slovenskim članicama, pravnim knjižnicama kao i slovenskom stručnom udrugom, 23.-24.9. o.g. (Susret pravnih i srodnih biblioteka Jugoistočne Europe, SEALL, 2015.) u kojem su doprinos u organizaciji i radu dali članovi Komisije

- kroz suradnju s drugim stručnim komisijama srodnih djelatnosti i interesa, poput onih za službene publikacije i autorsko pravo, te unutar Sekcije za specijalne i visokoškolske knjižnice, u razmatranju tema vezanih uz poboljšavanje pravnog okvira knjižničarske djelatnosti, Standarda, izmjena propisa, te aktivnosti u zagovaranju

- u djelovanju unutar matičnih institucija, akademske zajednice i Sveučilišta na poboljšanju statusa knjižnica i struke, prijedlozima dopuna općih akata, edukacijskim programima i drugim aktivnostima, kao i sugestijama u izradi i oblikovanju različitih akata unutar stručnih tijela HKD i područnih društava, poput prilagodbi Statuta i općih akata, dopunama Strategije hrvatskog knjižničarstva do 2020. g., ali i drugoj suradnji unutar knjižničarske zajednice i posebno, pravnih i srodnih knjižnica.

##### Plan aktivnosti za 2016. godinu

Komisija će se i u navedenom razdoblju fokusirati na aktivnosti vezane uz:

* povezivanje u radu i djelovanju na različitim pitanjima sa srodnim komisijama i radnim tijelima HKD, pogotovo onima u kojima također ima članove, Komisijom za državne informacije i službene publikacije, Radnom grupom za autorsko pravo i otvoreni pristup, Komisijom za slobodan pristup informacijama i slobodu izražavanja, Komisijom za javno zagovaranje, kao i drugim dionicima u knjižničarskoj zajednici i društvu, napose i na našim matičnim institucijama
* posebno, kao i u dosadašnjem radu, doprinos izradi različitih akata i smjernica unutar knjižničarske zajednice u suradnji s navedenim dionicima, od općih akata (statuta, pravilnika) i ad-hoc radnih tijela za njihovu izradu unutar mreže HKD, do onih akata uže vezanih uz pravna pitanja i širu društvenu zajednicu poput:
  + regulative vezane uz stručna zvanja i status knjižničara, akademsku zajednicu, knjižničarstvo općenito, konzorcijalnu nabavu, poreznu politiku prema nabavi elektroničke građe, pravni okvir licencnih ugovora, pristupa informacijama
  + smjernica za praktičnu primjenu *Zakona o autorskom pravu i srodnim pravima* u knjižnicama
  + zalaganje i sudjelovanje u uspostavi i oblikovanju kvalitetnijeg pravnog okvira djelovanja nacionalnog sustava repozitorija završnih i drugih radova
  + zalaganje za konačno donošenje *Standarda za visokoškolske knjižnice u Republici Hrvatskoj kao*  i *Standarda za specijalne knjižnice u Republici Hrvatskoj*;
* aktivno djelovanje unutar akademske zajednice i Sveučilišta u zagovaranju uloge i doprinosa knjižničara pravnoj i srodnim strukama i znanostima, kao i potrebnih uvjeta za rad i osuvremenjavanje djelatnosti u pravnim i srodnim knjižnicama
* sudjelovanje i doprinosu u djelovanju tijela u kojima je Komisija predstavljena, napose Sekciji za specijalne i visokoškolske knjižnice, u organizaciji stručnih skupova i radionica, kao i zajedničko sudjelovanje na stručnim skupovima s izlaganjima ili organizacija, kao i do sada, panel diskusija, sa srodnim Komisijama i Radnim grupama
* doprinos u zajedničkom stvaranju programa edukacije knjižničara sa srodnim Komisijama, u vezi različitih problematika pravnog i drugog okvira u kojima djeluju knjižnice, autorskoga prava, slobode pristupa, ugovaranja u knjižničarstvu, kao i u suradnji s Komisijom za javno zagovaranje, posebno oživljavanje informiranja knjižničarske javnosti o pravnom okviru za djelovanje knjižničarske zajednice kroz otprije pokrenut projekt portala: *Pravo na knjižnicu / Pravna infoteka*;
* zagovaranje razvoja ljudskih potencijala u pravnim knjižnicama prema standardima, kao i stručnih kompetencija, afirmacija već napravljenih temeljnih dokumenata na teme kompetencija i etičkog kodeksa i
* Međunarodne aktivnosti:
  + regionalna suradnja unutar mreže pravnih i srodnih knjižničara koja se svake godine uvećava za broj članova, sudjelovanjem u aktivnostima Društva bibliotekara pravnih i srodnih knjižnica Jugoistočne Europe (SEALL), od tradicionalnog Okruglog stola, te stručnih skupova, sastanaka i skupština u regiji, posebno za 2016. planiranog stručnog susreta u Sarajevu i Mostaru, kao i sudjelovanje u realizaciji izdavačkih djelatnosti Društva koja su već polučila publikacijama stručnog sadržaja, s planiranjem i opsežnijih publikacija poput priručnika
  + Sudjelovanje, putem SEALL-a, u radu International Association of LawLibraries (IALL), kao velike i brojne udruge pravnih knjižnica u svijetum, koja je najuže vezana uz tematiku djelovanja i ciljeva Komisije
  + sudjelovanje članova u radnim tijelima najveće knjižnične međunarodne udruge IFLA-e, poput *Standing Committee on Law Libraries Section*, kao i mogućnost da se u duljem razdoblju otvori članstvo i u drugim tijelima IFLA-e koje se tiču užih interesa Komisije, poput *Komiteta za autorsko pravo i pravna pitanja (CLM)*

#### Sekcija za zbirke i službe Komisija za nabavu knjižnične građe i međuknjižničnu posudbu (predsjednica Vesna Golubović)

##### Izvješće o radu u 2015. godini

Plan Radionice i redoslijed predavanja na stručnom skupu *14. dani specijalnih i visokoškolskih knjižnica – Knjižnice: kamo i kako dalje?* je bio unaprijed određen, međutim, budući  da je potpisan Sporazum između MZOS-a i NSK o nabavi elektroničkih izvora za akademsku zajednicu, gospođa Dunja Seiter-Šverko, vršiteljica dužnosti glavnog ravnatelja, obavijestila je okupljene i zainteresiranu javnost o potpisanom dokumentu i planovima rada za sljedeću godinu.

Gost Radionice je bio i jedan od članova savjetodavnog povjerenstva, prof. dr. sc. Predrag Šustar, potvrđen od strane MZOS-a te je pozdravio prisutne.

U uvodnom izlaganju dr.sc. Zagorka Majstorović i Marko Orešković predstavili su novi Portal za baze podataka, dostupan na mrežnim stranicama: <http://baze.nsk.hr/> Knjižnice:

Sporazum o suradnji između NSK i MZOS pri nabavi i osiguranju dostupnosti elektroničkih izvora znanstvenih i stručnih informacija sklopljen je 23.4.2015.

Ovim Sporazumom utvrđuje se suradnja između Ministarstva i Knjižnice pri nabavi i osiguravanju dostupnosti i korištenja elektroničkih izvora znanstvenih i stručnih informacija u okviru zajedničkih interesa potpisnica Sporazuma i u okviru interesa javnih znanstvenih organizacija upisanih u Upisnik znanstvenih organizacija pri Ministarstvu, a u okviru kojih djeluje knjižnica.

Ciljevi suradnje između Ministarstva i Knjižnice su: povezivanje, usklađivanje i suradnja pri nabavi i osiguravanju dostupnosti i korištenja elektroničkih izvora znanstvenih i stručnih informacija; racionalno korištenje financijskih sredstava za nabavu elektroničkih izvora znanstvenih i stručnih informacija i postizanje optimalnih uvjeta zajedničke nabave, dostupnosti i korištenja elektroničkih izvora znanstvenih i stručnih informacija. U svrhu ostvarivanja utvrđenih ciljeva, Knjižnica će obavljati niz zadaća.

NSK je ispunila obvezu iz članka 4. Sporazuma te je imenovala Savjetodavno povjerenstvo u sastavu (u privitku):

Prirodne znanosti: dr. sc. Bojan Macan, viši knjižničar voditelj Knjižnice Instituta Ruđer Bošković

Biomedicinske znanosti: prof. dr.sc. Miloš Judaš, Sveučilište u Zagrebu, prorektor

Tehničke znanosti: dr. sc. Andrija Nenadić, knjižničarski savjetnik, Sveučilište u Splitu, knjižnica Pomorskog fakulteta

Humanističke znanosti: prof. dr. sc. Predrag Šustar, FF, Sveučilište u Rijeci

Društvene znanosti: dr. sc. Svjetlana Mokriš, viša knjižničarka, Gradska i sveučilišna knjižnica Osijek

MZOS: Ivana Pavlaković

NSK: dr. sc. Zagorka Majstorović, knjižničarska savjetnica

Sukladno obvezama iz Sporazuma NSK omogućuje pristup bazama podataka s nacionalnom licencom akademskoj i znanstvenoj zajednici putem Portala elektroničkih izvora za hrvatsku akademsku i znanstvenu zajednicu koji funkcijski i raspoloživim mogućnostima odgovara portalu Centra za online baze podataka.

Nacionalna i sveučilišna knjižnica u Zagrebu preuzima dosadašnju ulogu MZOS-a, kao i ulogu Centra za online baze podataka.

Prisutnima na Radionici Marko Orešković je prezentirao rad Portala i pristupa bazama preko Proxy izvan IP raspona institucija.

Radionica je unutar tematske cjeline – Knjižnične zbirke i usluge – ukazala na preoblikovanje pristupa u izgradnji fondova visokoškolskih knjižnica, kao i na važnost razvoja elektroničkih sustava za osiguravanje pristupa udaljenoj građi promicanjem slobodnog softvera.

Održana su sljedeća predavanja:

*Nabava knjižnične građe i organizacije zbirki u visokoškolskim knjižnicama sveučilišta Josipa Jurja Strossmayera u Osijeku: istraživanje*

Gordana Gašo, Jasminka Mihaljević, Ljiljana Siber

Čimbenici kvalitete dobro organiziranih knjižničnih zbirki visokoškolskih knjižnica su razrađeni postupci istraživanja potreba korisnika, utvrđeni kriteriji odabira građe nabavne politike, ali i kontinuirano vrednovanje i pročišćavanje knjižničnog fonda.

Ovaj rad prikazuje rezultate istraživanja provedenog tijekom ožujka 2015. godine na temu nabave knjižnične građe i organizacije zbirki u visokoškolskim knjižnicama u sastavu Sveučilišta Josipa Jurja Strossmayera u Osijeku. Cilj istraživanja je utvrditi na koji su način organizirane knjižnične zbirke te provodi li se sustavna nabavna politika u njihovoj izgradnji. Poseban naglasak je na spoznaji o postojanju pisanih dokumenata nabavne politike u  ustanovi i knjižnici, utvrđivanju načina provođenja nabave prema vrsti građe i obliku nabave, te eventualnim problemima i najboljim načinima njihovog rješavanja. Svrha je istraživanja odrediti okvir za izgradnju smjernica za nabavu knjižnične građe u visokoškolskim knjižnicama usprkos očekivanim razlikama koje proizlaze iz različitosti znanstvenih i stručnih potreba pojedinih fakulteta. Istraživanje polazi od pretpostavke da će se izvrsnost u organizaciji knjižničnih zbirki postići definiranjem pisanih dokumenata o načinu izgradnje knjižničnih zbirki, transparentnim provođenjem nabavne politike te suradnjom s drugim knjižnicama.

Kao podloga za utvrđivanje sadašnjeg stanja organizacije knjižničnih zbirki i nabavne politike koristi se metoda anketnog upitnika. Rezultati analize će se upotrijebiti za raspravu putem fokus grupe voditelja visokoškolskih knjižnica u sastavu Sveučilišta u Osijeku, temeljem kojih će se donijeti zaključci u kojem obliku bi se trebala definirati i provoditi politika organizacije i nabave knjižničnih zbirki. Istraživanje će rezultirati predloženim okvirom za smjernice za organizaciju i nabavu knjižničnih zbirki u visokoškolskim knjižnicama, uz uvažavanje različitosti. Ovakav pismeni okvir može poslužiti kao podloga za daljnje istraživanje u pravcu definiranja smjernica za nabavu knjižnične građe visokoškolskih knjižnica u sastavu pojedinih sveučilišta u Hrvatskoj.

*Sinergija nabave i međuknjžnične posudbe: prikaz modela Patron Driven Acquisitions (PDA)*

Sonja Avalon, Vesna Golubović, Kristina Romić

PDA (Patron Driven Acquisitins) je zajednički model nabave i međuknjižnične posudbe u suvremenom knjižničnom poslovanju. U širokoj je primjeni od 2011. godine u sveučilišnim knjižničnim sustavima u zapadnim zemljama (USA, GB). Osnovna značajka modela je izravno uključivanje krajnjih korisnika u nabavu, odnosno u izgradnju, pristup i razvoj fondova. Tražene publikacije se mogu identificirati na mrežnim stranicama pojedinih izdavača, proizvođača informacija, e-knjižara, i korisniku je dopušteno koristiti digitalne sadržaje (e-knjige, e-časopise) koji još nisu licencirani. Isto tako, za analognu građu korisnik može uputiti zahtjev za nabavu pojedinog naslova. Transakcije podataka o korištenju i zahtjevima za nabavu informacijskih izvora postaju smjernice za nabavu istog.

Dominanto globalno web okruženje, digitalni formati i promijenjene osobine korisnika mijenjaju tradicionalni pristup izgradnje i upravljanja knjižničnih zbirki.

*SEND 2.0 – nova verzija programske aplikacije za međuknjižničnu posudbu knjižnice IRB-a*

Sofija Konjević, Karlo Hrenović

SEND 2.0 je besplatna programska aplikacija namijenjena registriranim knjižnicama i njihovim korisnicima za potrebe nabave građe putem međuknjižnične posudbe. Aplikacija razvijena u Knjižnici Instituta Ruđer Bošković predstavljena je javnosti na Kolokviju Knjižnice Instituta Ruđer Bošković u travnju 2014. godine. Pristup za knjižnice i njihove korisnike omogućen je putem AAI@EduHr korisničkog računa, a također je omogućena posebna registracija za knjižnice izvan sustava. Zamišljen je kao aplikacija za međuknjižničnu posudbu putem koje knjižnice mogu naručivati građu od Knjižnice IRB-a, ali i od svih ostalih knjižnica iz Hrvatske/inozemstva koje se prijave u sustav. Također postoji  mogućnost da korisnici pojedinih knjižnica putem SEND-a 2.0 šalju svojoj matičnoj knjižnici zahtjeve za međuknjižničnu posudbu koje knjižničari – administratori sustava prosljeđuju dalje, drugim registriranim knjižnicama u SEND-u ili „virtualnim'“ knjižnicama od kojih naručuju traženu građu, a koje nisu registrirane u SEND-u. Svaka registrirana knjižnica ima mogućnost dodavanja tzv. „virtualnih“' knjižnica čija je prvenstvena funkcija vođenje nadzora nad cjelokupnim međuknjižničnim poslovanjem knjižnice te prikupljanje statističkih pokazatelja putem SEND-a. SEND 2.0 pruža potpunu podršku u procesu narudžbe/dostave tiskane i digitalne građe, a putem modula statistike olakšan je uvid i nadzor u međuknjižničnu posudbu.

*Elektronički sustav za osiguravanje pristupa udaljenoj građi: još jedna primjena slobodnog softvera u Knjižnici Filozofskog fakulteta Sveučilišta u Zagrebu*

Tea Čonč, Marijana Glavica

Knjižnica Filozofskog fakulteta Sveučilišta u Zagrebu uslugama međuknjižnične posudbe i skeniranja na zahtjev svojim korisnicima i drugim knjižnicama osigurava pristup udaljenoj građi.

Općenito gledano, današnje elektroničko pružanje ovih usluga (koje se često objedinjeno nazivaju dostavom dokumenata) obuhvaća mnogo raznorodnih poslovnih procesa čije se prakse usto razlikuju od knjižnice do knjižnice. Računalna podrška pružanja ovih usluga podrazumijeva pokrivenost dva važna raznorodna segmenta: komunikaciju s krajnjim korisnicima i drugim knjižnicama te vođenje evidencije o posredovanoj građi. Jedno će softversko rješenje, čak i kada se radi o najnaprednijem integriranom knjižničnom softveru, teško pokriti obje potrebe.

Budući da u Hrvatskoj trenutno ne postoji jedinstveni sustav za pružanje međuknjižnične posudbe (pojedinačna rješenja nekih knjižnica i pojedinaca u razvojnim su fazama), niti zasad postoji skupni katalog kao osnovni preduvjet organizacije takvoga sustava, Knjižnica Filozofskog fakulteta u Zagrebu osmislila je i implementirala svoj sustav neophodan za svakodnevno pružanje usluge utemeljen na dvama slobodnim softverskim rješenjima. Integrirani knjižnični softver Koha omogućio je pohranu bibliografskih podataka, bilježenje podataka o nabavi, praćenje cirkulacije posredovanih dokumenata te računovodstvenu evidenciju, dok se softver Request tracker koristi za komunikaciju s korisnicima i drugim knjižnicama, praćenje zahtjeva i organizaciju posla. Cjeloviti podaci o posredovanoj građi dostupni su preko izvještaja iz Kohe uz pomoć istih alata koji se koriste i za svu ostalu knjižničnu građu.

Ovaj je sustav, osim što je znatno unaprijedio pružanje međuknjižnične posudbe, omogućio i uvođenje usluge skeniranja na zahtjev koja osigurava elektroničke preslike članaka i poglavlja iz fonda Knjižnice svim korisnicima, a ne samo drugim knjižnicama kao što je to ranije bio slučaj.

##### Plan aktivnosti za 2016. godinu

Na kraju održane Radionice članovi Komisije su donijele sljedeće zaključke koje kao platformu za Plan Komisije za 2016. godinu:

1. Podrška koordiniranoj nabavi e-izvora za visokoškolski sustav i akademsku zajednicu (kroz skupove i Radionice) – rad Komisije isključivo kao podrška NSK.
2. Zajednička suradnja i povezivanje knjižnica u zajednički sustav  MKP promicanjem slobodnog softvera.
3. Kontinuirano praćenje novih modela nabave i MKP u svijetu koje prate nove tehnologije.

#### Komisija za zavičajne zbirke (predsjednica Ljiljana Krpeljević)

##### Izvješće o radu u 2015. godini i plan aktivnosti za 2016. godinu

U rad Komisije za zavičajne zbirke uključeno je 13 članova, 11 redovnih i 2 pridružena. Tijekom 2015. godine članovi Komisije komunicirali su putem elektroničke pošte i dogovarali pojedinosti vezane uz organizaciju stručnog skupa posvećenog zavičajnim zbirkama, te razmjenjivali iskustva vezana uz problematiku zavičajnih zbirki.

U rujnu je održana elektronička sjednica na kojoj se raspravljalo o Nacrtu Strategije hrvatskog knjižničarstva 2016.-2020.

U travnju 2016. godine Komisija za zavičajne zbirke Hrvatskoga knjižničarskog društva u suradnji s Društvom knjižničara Slavonije, Baranje i Srijema i Gradske i sveučilišne knjižnice Osijek planira održati 2. okrugli stol Zavičajni fondovi i zbirke u knjižnicama panonskog prostora : u digitalnom okruženju! koji bi bio međunarodnog karaktera i na kojemu bi se sagledalo što se napravilo u protekle dvije godine, s posebnim naglaskom na projekte digitalizacije zavičajne građe, te moguću konkretnu suradnju kroz pojedine, zajedničke projekte. Okrugli stol je prijavljen na natječaj Ministarstva kulture.

Također se planira izdavanje zbornika radova s temom zavičajnih zbirki u kojemu bi bili okupljeni radovi s 1. i 2. okruglog stola Zavičajni fondovi i zbirke u knjižnicama panonskog prostora.

Do kraja 2016. godine planiraju se 2 sastanka članova Komisije.

#### Radna grupa za audiovizualnu građu i multimediju (predsjednik Lobel Machala)

*Članovi*

Lobel Machala, predsjednik (Nacionalna i sveučilišna knjižnica. Email: [lmachala@nsk.hr](mailto:lmachala@nsk.hr)); Danka Hajsig (Knjižnice grada Zagreba-Gradska knjižnica. Email: [danka.hajsig@kgz.hr](mailto:danka.hajsig@kgz.hr)); Vedrana Markić, redovni član (Gradska knjižnica i čitaonica Vinkovci. Email: [vedrana1608@net.hr](mailto:vedrana1608@net.hr)); Tatjana Mihalić, redovni član (Nacionalna i sveučilišna knjižnica. Email: [tmihalic@nsk.hr](mailto:tmihalic@nsk.hr)); Igor Mladinić, redovni član (Knjižnice grada Zagreba-Gradska knjižnica. Email: [igor.mladinic@kgz.hr](mailto:igor.mladinic@kgz.hr)); Helena Novak, redovni član (Gradska knjižnica Zadar. Email: [hnovak@gkzd.hr](mailto:hnovak@gkzd.hr)); Željka Radovinović, redovni član (Sveučilište u Zagrebu-Muzička akademija. Email: [zradovinovic@muza.hr](mailto:zradovinovic@muza.hr)); Vikica Semenski, redovni član (Knjižnice grada Zagreba-Gradska knjižnica. Email: [vikica.semenski@kgz.hr](mailto:vikica.semenski@kgz.hr)); Tomislav Silić, redovni član (Knjižnice grada Zagreba-Knjižnica Augusta Cesarca. Email: [tomislav.silic@kgz.hr](mailto:tomislav.silic@kgz.hr)); Ana Šimić (Gradska knjižnica “Juraj Šižgorić”, Šibenik. Email: [asimic@knjiznica-sibenik.hr](mailto:asimic@knjiznica-sibenik.hr)); Želja Trbović, redovni član (Gradska knjižnica Ante Kovačića. Email: [zelja.trbovic@kgz.hr](mailto:zelja.trbovic@kgz.hr)); Sanja Vukasović-Rogač, redovni član (Knjižnice grada Zagreba-Gradska knjižnica. Email: [s.vukasovic.rogac@kgz.hr](mailto:s.vukasovic.rogac@kgz.hr))

##### Izvješće o realizaciji programa za 2015. godinu i plan rada za 2016. godinu

U 2015. godini Radna je grupa djelovala kroz samostalne aktivnosti članova, u edukaciji, praćenju tehnoloških iskustava, prikupljanju literature, dokumenata i drugih izvora informacija, ali je pritom izostala razmjena tih informacija i saznanja među članovima Radne grupe.

Za 2016. godinu planira se revizija rada Radne grupe, pokrenut će se pitanje svrsishodnosti s obzirom na nove okolnost i razvoj struke (izrada novih pravilnika rada i sl.). Planira se publiciranje (na webu) individualnih rješenja koje knjižnice koje se bave AV građom prakticiraju u radu.

#### Radna grupa za serijske publikacije (predsjednica Sonja Pigac Ljubi)

##### Izvješće o radu u 2015. godini

* Izrada analize prezentacije serijskih publikacija na mrežnim stranicama knjižnica – djelomično završeno.
* Rad na novom nacionalnom pravilniku za katalogizaciju unutar Radne grupe za kataložni opis i Radne grupe NSK katalogizacija.
* Praćenje međunarodnih standarda i funkcionalnih modela FRBR i PRESSoo.
* Ažuriranje i održavanje mrežnih stranica Komisije.

*Aktivnosti članova*

*Članak*

Getliher, Danijela; Ana Knežević Cerovski. Jeste li jedinstveni, imate li ISNI?. // Kemija u industriji 64, 3/4(2015), 175-176.

*Izlaganje*

27. ožujka 2015. Određivanje i primjena povezujućeg ISSN-a (ISSN-L), NSK, Zagreb – D. Getliher

##### Plan aktivnosti za 2016. godinu

1. Analiza prezentacije serijskih publikacija na mrežnim stranicama knjižnica – dovršetak i predstavljanje rezultata (objavljivanje stručnog rada, izlaganje)
2. Praćenje i primjena međunarodnih standarda za opis serijskih publikacija (objedinjeno izdanje ISBD-a, RDA), funkcionalnog modela FRBR i ontologijskog modela PRESSoo
3. Poboljšanje i rad na promociji ujednačavanja kataložne prakse sa serijskim publikacijama u hrvatskim knjižnicama
4. Suradnja među knjižnicama s istim ili sličnim interesima u postupcima nabave, obrade i drugim postupcima sa serijskim publikacijama
5. Pitanje nabave časopisa s naglaskom na odnos tiskanih i elektroničkih časopisa
6. Održavanje tečajeva/predavanja/radionica u sklopu CSSU-a
7. Praćenje aktivnosti IFLA-ine Sekcije za serijske publikacije i drugu neomeđenu građu
8. Pružanje stručne pomoći katalogizatorima serijskih publikacija
9. Suradnja među knjižnicama s istim ili sličnim interesima u postupcima nabave, obrade i drugim postupcima sa serijskim publikacijama

#### Uredništva HKD-a

##### Izvješće o radu u 2015. godini

“Vjesnik Bibliotekara Hrvatske”

Časopis „Vjesnik bibliotekara Hrvatske“ (ISSN 0507-1925) objavljuje se od 1950.g. i najznačajniji je znanstveno-stručni časopis za područje knjižničarstva u Republici Hrvatskoj. Objavljuje se uz financijsku potporu Ministarstva kulture Republike Hrvatske, Gradskog ureda za obrazovanje, kulturu i šport Grada Zagreba i temeljem pretplata.

„Vjesnik bibliotekara Hrvatske“ svojim sadržajem nastoji obuhvatiti teme s područja teorije i prakse knjižničarstva općenito te s posebnim osvrtom na sve vrste knjižnica. Objavljeni su radovi po provedenom recenzentskom postupku označeni kao izvorni znanstveni radovi, pregledni i stručni radovi te radovi koji donose rezultate provedenih istraživanja. Donosi i prikaze novoobjavljenih stručnih djela te standarda, smjernica i dr. na polju knjižničarstva kao i prijevode stručnih radova inozemnih autora i dokumenata IFLA-e.

„Vjesnik bibliotekara Hrvatske“ objavljuje se u tiskanom, a od god. 46, 1-2(2003), i u elektroničkom izdanju, koje je dostupno i slobodno za korištenje i preuzimanje sadržaja na <http://www.hkdrustvo.hr/vbh>.

Od god. 50, 1-2(2007) časopis je dostupan na portalu znanstvenih časopisa Republike Hrvatske Hrčak ([www.hrcak.srce.hr/vbh](http://www.hrcak.srce.hr/vbh)).

„Vjesnik bibliotekara Hrvatske” najvažniji je hrvatski znanstveno-stručni časopis iz područja knjižničarstva. Objavljuje recenzirane članke i referira se u nekoliko međunarodnih bibliografskih baza podataka: Library and Information Science Abstracts (LISA), Library/Information Science Abstracts (LISTA) i Sciences de l'Information, Documentation, a od 2009.g. i u jednoj od dvije najveće svjetske multidisciplinarne citatne baze – SCOPUS.

Glavna i odgovorna urednica je Jelica Leščić, a članovi uredništva su: Sofija Klarin Zadravec, Lobel Machala, Predrag Perožić, Elizabeta Rybak Budić, Marica Šapro-Ficović.

U 2015. godini objavljen je tematski broj VBH posvećen katalogizaciji te broj u 2 sveščića God. 58 (2015), br. 1-2 .

“HKD Novosti”

U redovnoj je djelatnosti HKD-a i izdavanje glasila „HKD Novosti“ (ISSN 1331-808X), koje od 1994.g. izlazi 3 do 4 puta godišnje. Odlukom Glavnog odbora, od travnja 2008.g. (od broja 39) „HKD Novosti“ izlaze samo u elektroničkom obliku i dostupne su na mrežnim stranicama Hrvatskoga knjižničarskog društva: <http://www.hkdrustvo.hr/hkdnovosti/>.

„HKD Novosti“ donose najnovije informacije iz knjižničarstva kroz svoje stalne rubrike: intervjui s istaknutim domaćim i stranim knjižničarskim stručnjacima, izvješća o sastancima i odlukama izvršnih tijela Hrvatskoga knjižničarskog društva, pregled događanja iz regionalnih društava, izvješća sa sastanaka Hrvatskoga knjižničnog vijeća i vijesti o međunarodnim zbivanjima s naglaskom na one iz IFLA-e i EBLIDA-e. Uz to, „HKD Novosti“ donose i pregled događanja iz hrvatskih knjižnica te prikaz održanih skupova i događanja. Redovito se objavljuju i popisi novoizašlih naslova s područja knjižničarstva kao i obavijesti iz djelokruga rada srodnih udruga.

U 2015. godini objavljena su 3 broja glasila HKD-a “HKD Novosti” (br. 65-67).

*Društvena izdanja Hrvatskoga knjižničarskog društva*

Uredništvo Društvenih izdanja Hrvatskoga knjižničarskog društva 2015. godine djelovalo je u sastavu: Davorka Pšenica (glavna urednica Niza Hrvatsko knjižničarstvo HKD-a), Dina Mašina (glavna urednica Niza Povremena izdanja HKD-a i Niza Elektronička izdanja HKD-a), Ivana Hebrang Grgić, Lobel Machala (urednik Niza Posebna izdanja HKD-a), Tihomir Marojević (glavni urednik Niza Izdanja HKD-a)

Niz Hrvatsko knjižničarstvo Hrvatskoga knjižničarskog društva

U svibnju 2011.g. odlukom Glavnog odbora Nenumerirani niz Hrvatskoga knjižničarskog društva preimenovan je u niz Hrvatsko knjižničarstvo Hrvatskoga knjižničarskog društva, a glavna mu je urednica u mandatnom razdoblju 2014.-2016. Davorka Pšenica, Nacionalna i sveučilišna knjižnica u Zagrebu. Cilj je niza objavljivati kvalitetne znanstvene knjige koje obrađuju teme iz svih područja knjižničarstva, a od posebnog su kulturnog i znanstvenog interesa za Republiku Hrvatsku.

Tijekom 2015. godine u nizu nije objavljena nijedna publikacija.

Niz Izdanja Hrvatskoga knjižničarskog društva

Odlukom Glavnog odbora u novom sazivu, glavni je urednik niza Izdanja Hrvatskoga knjižničarskog društva u mandatnom razdoblju 2014.-2016. Tihomir Marojević, Gradska knjižnica i čitaonica Vinkovci.

Tijekom 2015. godine u nizu nije objavljena nijedna publikacija.

Niz Povremena izdanja HKD-a

Odlukom Glavnog odbora u novom sazivu, glavna je urednica niza Povremena izdanja Hrvatskoga knjižničarskog društva u mandatnom razdoblju 2014.-2016. Dina Mašina, Knjižnica Hrvatske akademije znanosti i umjetnosti u Zagrebu.

Tijekom 2015. godine u nizu nije objavljena nijedna publikacija.

Niz Elektronička izdanja HKD-a

Odlukom Glavnog odbora u novom sazivu, glavna je urednica niza Elektronička izdanja Hrvatskoga knjižničarskog društva u mandatnom razdoblju 2014.-2016. Dina Mašina, Knjižnica Hrvatske akademije znanosti i umjetnosti u Zagrebu.

Tijekom 2015. godine u nizu nije objavljena nijedna publikacija.

Niz Posebna izdanja Hrvatskog knjižničarskog društva

Odlukom Glavnog odbora, od lipnja 2011.g. i u mandatnom razdoblju 2014.-2016. glavni je urednik niza Posebna izdanja Hrvatskoga knjižničarskog društva Lobel Machala.

Tijekom 2015. godine u nizu nije objavljena nijedna publikacija.

Mrežne stranice Hrvatskoga knjižničarskog društva

Kako bi predstavilo svoj rad u javnosti, iskazalo stavove i mišljenja knjižničarske zajednice te informiralo članstvo o svim relevantnim događanjima, Hrvatsko knjižničarsko društvo redovito održava svoje mrežne stranice, dostupne na: [www.hkdrustvo.hr](http://www.hkdrustvo.hr). Glavna je urednica mrežnih stranica HKD-a Marija Šimunović, iz Nacionalne i sveučilišne knjižnice u Zagrebu.

Mrežne stranice HKD-a redovito se ažuriraju u okviru zadane mrežne strukture te sukladno zahtjevima Glavnog odbora HKD-a. Na mrežnim stranicama HKD-a objavljuju se novosti vezane uz knjižničarstvo i rad HKD-a, obavijesti o održavanju stručnih skupova u zemlji i inozemstvu, dokumenti o radu HKD-a, te se održava online knjižara HKD-a. Predsjednici sekcija, komisija i radnih tijela HKD-a ažuriraju sadržaj mrežnih podstranica namijenjenih stručnim tijelima HKD-a.

Hrvatsko knjižničarsko društvo od 2010.g. ima otvorenu i Facebook stranicu. Od 2012.g. na njoj se objavljuju aktualnosti, novosti i zanimljivosti iz struke. Urednica Facebook stranice HKD-a je Dunja Holcer.

##### Plan aktivnosti za 2016. godinu

“Vjesnik Bibliotekara Hrvatske”

U 2016. godini planira se objavljivanje sveukupno 4 broja „Vjesnika bibliotekara Hrvatske“ u 2 sveščića (god. 59 br. 1-2 i br. 3-4).

“HKD Novosti”

U 2016. godini planira se objavljivanje 4 broja glasila HKD-a “HKD Novosti” (br. 68-71).

*Društvena izdanja Hrvatskoga knjižničarskog društva*

Niz Hrvatsko knjižničarstvo Hrvatskoga knjižničarskog društva

*Okrugli stol o slobodnom pristupu informacijama. 16. 2016.* *Zagreb. Slobodan pristup informacijama : 16. okrugli stol, [Zagreb, 10. prosinca 2016.] : zbornik radova.*

Glavna urednica: Davorka Pšenica

Niz Izdanja Hrvatskoga knjižničarskog društva

*Dani specijalnih i visokoškolskih knjižnica. 14. Lovran. Knjižnice: kamo i kako dalje? : knjižnične zbirke i usluge : knjižnice i istraživački podaci : pozicioniranje knjižnica i knjižničara : zbornik radova.* / 14. dani specijalnih i visokoškolskih knjižnica, [Lovran, 13-16. svibnja 2015.].

Glavni urednik: Tihomir Marojević; urednice: Dina Mašina i Kristina Kalanj.

Niz Povremena izdanja HKD-a

*IFLA library building guidelines : developments & reflections* / edited on behalf of IFLA by Karen Latimer and Hellen Niegaard. München : K.G. Saur, 2007. 266 str., XXXII str. s tablama : ilustr. ; 22 cm

ISBN 978-3-598-11768-8

Glavna urednica:Dina Mašina; prevoditeljica: Andreja Silić Švonja; stručna redaktorica prijevoda: Tatjana Aparac-Jelušić

Prijedlog Komisije za izgradnju i opremu knjižnica HKD-a.

Predložena naklada: 150 primjeraka.

Očekivano vrijeme objavljivanja: listopad 2016.

*IFLA School Library Guidelines* **/** written by the IFLA School Libraries Section Standing Committee ; edited by Barbara Schultz-Jones and Dianne Oberg, with contributions from the International Association of School Librarianship Executive Board. 2nd revised ed. IFLA, 2015. 69 str.

Glavna urednica: Dina Mašina; prevoditeljica: Irena Gašparović.

Predložena naklada: 300 primjeraka.

Očekivano vrijeme objavljivanja: travanj 2016.

Niz Elektronička izdanja HKD-a

*IFLA Guidelines for Library Services to Persons with Dyslexia - Revised and extended* / by Library Services to People with Special Needs & Libraries Serving Persons with Print Disabilities Sections (Joint Project). Den Haag: International Federation of Library Associations and Institutions, 2014.

Prijedlog Komisije za knjižnične usluge za osobe s posebnim potrebama

Glavna urednica: Dina Mašina; prevoditeljica: Amelija Žulj; stručna redaktorica prijevoda: Mirjana Lenček.

Očekivano vrijeme objavljivanja: rujan 2016.

*Osobe s invaliditetom i osobe s posebnim potrebama : selektivna bibliografija (1990.-2015.)* / Željka Miščin. [Elektroničko izdanje]. 205 str.

Glavna urednica: Dina Mašina.

Očekivano vrijeme objavljivanja: svibanj 2016.

Niz Posebna izdanja Hrvatskog knjižničarskog društva

Nema planiranih publikacija.

Mrežne stranice Hrvatskoga knjižničarskog društva

Kako bi predstavilo svoj rad u javnosti, iskazalo stavove i mišljenja knjižničarske zajednice te informiralo članstvo o svim relevantnim događanjima, Hrvatsko knjižničarsko društvo redovito održava svoje mrežne stranice, dostupne na: [www.hkdrustvo.hr](http://www.hkdrustvo.hr). Glavna je urednica mrežnih stranica HKD-a Marija Šimunović, iz Nacionalne i sveučilišne knjižnice u Zagrebu.

Mrežne stranice HKD-a redovito se ažuriraju u okviru zadane mrežne strukture te sukladno zahtjevima Glavnog odbora HKD-a. Na mrežnim stranicama HKD-a objavljuju se novosti vezane uz knjižničarstvo i rad HKD-a, obavijesti o održavanju stručnih skupova u zemlji i inozemstvu, dokumenti o radu HKD-a, te se održava online knjižara HKD-a. Predsjednici sekcija, komisija i radnih tijela HKD-a ažuriraju sadržaj mrežnih podstranica namijenjenih stručnim tijelima HKD-a.

Hrvatsko knjižničarsko društvo od 2010.g. ima otvorenu i Facebook stranicu. Od 2012.g. na njoj se objavljuju aktualnosti, novosti i zanimljivosti iz struke. Urednica Facebook stranice HKD-a je Dunja Holcer.

*Prikupila i skupno izvješće sastavila*

*Marijana Mišetić*

*Predsjednica Stručnog odbora Hrvatskoga knjižničarskog društva*